மலேசியாவில் வெளிநாட்டு  குழந்தைகளை  விற்கும் மோசடி கும்பல்

கோலாலம்பூர், ஜூன் 10 – தலைநகரில் வெளிநாட்டு குழந்தைகளை பிரசவித்து விற்கும் மோசடி கும்பலின் செயல் ஒன்று அமபலமாகியுள்ளது.

அதன் வழி இந்தியா , வங்காளதேசம், மியன்மார் மற்றும் இந்தோனேசிய குழந்தைகளுக்கு இந்நாட்டில் அதிகம் கிராக்கி இருப்பது கண்டறியப்பட்டுள்ளது.

இந்தக் குழந்தைகள் விற்கப்பட்டு தத்து குழந்தைகளாக மலேசியர்களால் வாங்கப்படுவதாக மலேசிய ஊழல் தடுப்பு ஆணையம் மேற்கொண்ட சோதனை நடவடிக்கையில் தெரியவந்துள்ளது.

கடந்த புதன்கிழமை அம்பாங்கில் செயல்பட்டு வந்த கிளினிக் ஒன்றை சோதனையிட்டதில் இச்செயல் அம்பலமாகியுள்ளது.

அந்த கிளினிக்கில் பிரான்சுக்கும் 90 விழுக்காடு பெண்கள் வெளிநாட்டினர் என்பதோடு இதற்கு முந்தைய குழந்தைப் பெற்றவர்களின் விவரம் எதுவும் சம்பந்தப்பட்ட கிளினிக்கில் கிடைக்கவில்லை. விசாரணையில், அங்கு வேலை பார்க்கும் இதர மருத்துவர்கள் விவரங்களை பதிவு செய்யவில்லை, தங்களை ஏமாற்றி வேறொருவர் இச்செயல்களை செய்துவிட்டார்கள் என பல காரணங்கள் அந்த கிளினிக் தரப்பில் கூறப்பட்டுள்ளது.

இந்த மோசடி கும்பலின் நடவடிக்கையில் கிளினிக் தரப்பினர், தேசிய பதிவு இலாகாவைச் சேர்ந்த அதிகாரிகள் மற்றும் இடைத் தரகர்கள் ஈடுபட்டிருப்பது தெரியவந்துள்ளது.

இதனைத் தொடர்ந்து இந்த மூன்று தரப்பினரைச் சேர்ந்த 13 கைது செய்யப்பட்டு மேல் விசாரனைக்கு உட்படுத்தப்பட்டுள்ளனர்.

இக்கும்பல் கடந்த 8 வருடங்களாக கிள்ளான் பள்ளத்தாக்கில் இச்செயலில் ஈடுபட்டு வந்துள்ளதும் கண்டறியப்பட்டுள்ளது

 Tags
foreign children

Fraud gangs

in Malaysia

Selling


ஏ.டி.எம்  அட்டையை ‘விழுங்கியதால்’ இயந்திரத்தை உடைத்து சேதப்படுத்திய ஆடவன்

இஸ்கண்டார் புத்ரி, ஏப் 3 – ATM பணப்பட்டுவாடா இயந்திரம் தனது வங்கி அட்டையை ‘விழுங்கியதால்’, ஆத்திரத்தில், அந்த இயந்திரத்தை உடைத்து சேதப்படுத்தினான் ஆடவன் ஒருவன் .

இந்த சம்பவம், Taman Nusa Bestari – யில் நிகழ்ந்த வேளை, இயந்திரத்தை சேதப்படுத்திய 35 வயது ஆடவன் மதுபோதையில் இருந்ததாக, இஸ்கண்டார் புத்ரி மாவட்ட போலீஸ் தலைவர் Rahmat Ariffin தெரிவித்தார்.

அந்த ஆடவன், ATM இயந்திரத்தின் கண்ணாடியை உடைத்ததோடு, அந்த அறையில் இருந்த குப்பைத் தொட்டியையும் எட்டி உதைத்ததாக அவர் கூறினார்.

 Tags
atm

bank card

destroys

drunk man

furious

Swallowed


FA கிண்ண இறுதியாட்டத்திற்கு  JDT  தேர்வு ; 4 -0  என்ற கோல் கணக்கில்  சிலாங்கூர் குழுவை வீழ்த்தியது

ஜோகூர் பாரு, ஜூன் 27 – எப். ஏ கிண்ண காற்பந்து போட்டியின் இறுதியாட்டத்திற்கு ஜோகூர் JDT அணி தேர்வு பெற்றது. அந்த அணி நேற்றிரவு நடைபெற்ற அரையிறுதியாடடத்தில் 4 -0 என்ற கோல் கணக்கில் சிலாங்கூர் குழுவை வீழ்த்தியதன் மூலம் இறுதியாட்டத்திற்கு தகுதி பெற்றது. இந்த வெற்றியின் வழி ஜூலை 22 ஆம் தேதி ஜோகூர் பாரு சுல்தான் இப்ராஹிம் அரங்கத்தில் நடைபெறவிருக்கும் எப்.ஏ. கிண்ண இறுதியாட்டத்தில் ஜோகூர் JDT அணி கோலாலம்பூர் சிட்டி குழுவுடன் மோதவிருக்கிறது. மோதும்.

 Tags
JTD

layak ke final

Piala FA


அம்னோ இளைஞர் பிரிவின் புதிய  தலைவராக  Akmal  Saleh  தேர்வு

கோலாலம்பூர், மார்ச் 12 – அம்னோ  இளைஞர் பிரிவின் புதிய தலைவராக  மலாக்கா Merlimau  சட்டமன்ற உறுப்பினரும் ஆட்சிக்குழு உறுப்பினருமான   Akmal  Saleh   தேர்ந்தெடுக்கப்பட்டுள்ளார்.

அதிகாரப்பூர்வமற்ற முடிவுகளின்படி   Akmal வெற்றி பெற்றதாக  அம்னோ இளைஞர் பிரிவு  தலைவர் பதவியிலிருந்து ஓய்வு பெற்ற  Asyraf Wajdi  Dusuki   தெரிவித்தார்.

மொத்தம் உள்ள   191 அம்னோ டிவிசன்களில் இதுவரை  102  டிவிசன்களின் வாக்குகளை  Akmal  பெற்றதாக  Asyraf கூறினார்.  அம்னோ  இளைஞர் பிரிவின் தலைவர் பதவிக்கு போட்டியிட்ட  Paya Besar  நாடாளுமன்ற உறுப்பினரும் முன்னாள்  நிதித்துறை துணையமைச்சரான   Shahar Abdullah, senator Arman Azha Abu Hanifah  மற்றும்  Meor Hassan Mat Ali ஆகியோர் தோல்வி கண்டனர்.

 Tags
Akmal Saleh

is new

says Asyraf

Umno Youth chief


தனது மென்சஸ்டர் மாளிகையை விற்க அதிக தொகை கேட்கும்  கிறிஸ்டியானோ ரொனால்டோ

மென்சஸ்டர், பிப் 25 – தற்போது சவுதியில் விளையாடி வரும் காற்பந்து நட்சத்திரம் கிறிஸ்டியானோ ரோனால்டோ, இங்கிலாந்து Manchester -ரில் உள்ள தனது மாளிகையை விற்க முடிவெடுத்திருக்கிறார். அந்த மாளிகையை விற்க அவர் அதிக விலை கேட்டிருப்பதாக கூறப்படுகிறது.

நீச்சல் குளம், டென்னிஸ் திடல், சினிமா அறை, விருந்தினர்களுக்கான அறைகள் என தனது பிரமாண்ட மாளிகைக்கு அவர் 55 லட்சம் பவுண்ட்ஸ் தொகையைக் கேட்டுள்ளார்.

உலகிலேயே அதிக வருமானம் ஈட்டும் காற்பந்து விளையாட்டாளராக திகழும் 38 வயதான கிறிஸ்டியானோ, தனது துணையுடனும், பிள்ளைகளுடனும் தற்போது சவூதி அரேபியாவில் குடியேறி இருக்கிறார் என்பது குறிப்பிடத்தக்கது.

 Tags
Cristiano Ronaldo

demands

Manchester luxury mansion

to sell his

whopping amount


7 வருடத்திற்கு முன் பெண்ணை பலாத்காரம் செய்த வெளிநாட்டு சாமியார் கைது

பூச்சோங் செப் 28 – பூச்சோங்கில் பெண்ணை பலாத்காரம் செய்ததாக நம்பப்படும் வெளிநாட்டு சாமியாரை கடந்த சனிக்கிழமை போலீசார் கைது செய்தனர்.

40 வயது மதிக்கத்தக்க அந்த வெளிநாட்டு சாமியாரை விசாரணைக்கு உதவ ஏழு நாள் தடுப்பு காவலில் அவர் வைக்கப்பட்டதாக போலீசார் தெரிவித்துள்ளனர். கடந்த மாதம் 30 வயதுக்கு உட்பட்ட பெண் கொடுத்த புகாரில், தன்னை வலுக்கட்டாயமாக அந்த சாமியார், வாகனத்தில் பலவந்த படுத்தியததாக அவர் குறிப்பிட்டிருந்தார்.

பாதிக்கப்பட்டவரின் வாக்குமூலம் பதிவு செய்யப்பட்டுள்ளதாகவும், விசாரணைக்கு உதவும் வகையில் சம்பந்தப்பட்ட சாட்சிகளையும் போலீசார் கண்காணித்து வருவதாகவும் போலீசார் தெரிவித்தனர்.

 Tags
perkosa wanita di Puchong

Sami warga asing dicekup


எங்களுக்கு குழந்தை வரம் கிடைக்க வேண்டிக் கொள்ளுங்கள்; உணவு விநியோகிப்பாளருக்கு அதிகபட்ச ‘டிப்ஸ்’ கொடுத்த வாடிக்கையாளர்

காஜாங், ஜூன் 11 – எங்களுக்கு குழந்தை வரம் கிடைக்க வேண்டிக் கொள்ளுங்கள் என ஒரு உறையில் 300 ரிங்கிட் ‘டிப்ஸ்’-டன் குறிப்பு ஒன்றையும் வைத்து உணவு விநியோகிப்பாளருக்கு வழங்கியுள்ளார் வாடிக்கையாளர் ஒருவர்.

இதுகுறித்த தகவலை சம்பந்தப்பட்ட Faiz எனும் உணவு விநியோகிப்பாளர் தனது சமூக ஊடகத்தில் வெளியிட்டிருக்கும் செய்தி தற்போது வைரலாகியுள்ளது.

இரவு நேரத்தில் உணவு விநியாகிக்க ஒரு அடுக்குமாடி குடியிருப்புப் பகுதிக்குச் சென்றதாகவும், 5 மாடி படி ஏறி உணவை விநியோகிக்க உடம்பில் தெம்பு இல்லை என்றாலும், தான் சம்பந்தப்பட்ட வாடிக்கையாளர் வீட்டிற்கு சென்று உணவை வழங்கியதாகவும் அந்த ஓட்டுனர் கூறியிருக்கின்றார்.

சிரித்த முகத்துடன் அந்த வாடிக்கையாளர் உணவை பெற்றுக் கொண்டதோடு, தன்னிடம் உறை ஒன்றை வழங்கியதாகவும், இது என்ன என வினவியபோது, பரவாயில்லை வைத்துக் கொள்ளுங்கள் என அந்த வாடிக்கையாளர் கூறியதாக Faiz தெரிவித்துள்ளார்.

அதற்குள் அடுத்த உணவு விநியோகிப்புக்கான அழைப்பு வந்துவிட வேறு வழியின்றி அங்கிருந்து நகர்ந்துவிட்டதாகவும் பின்னர் அந்த உறையை பரிசோதித்ததில் அதற்குள் ‘எங்களுக்கு குழந்தை வரம் கிடைக்க வேண்டிக் கொள்ளுங்கள்’ எனும் குறிப்புடன் 300 ரிங்கிட் டிப்ஸ் இருந்ததாக தனது பதிவில் அவர் பதிவிட்டுள்ளார். மேலும்,தனக்கு இதுநாள் வரை இவ்வளவு பெரிய தொகையில் டிப்ஸ் கிடைத்ததில்லை என்றும் அதில் இருந்த அந்த குறிப்பு தன்னை கண் கலங்க வைத்துவிட்டதாகவும் கூறியிருக்கின்றார்.

 Tags
delivery

Food rider

pregnant wife


‘ரோலர் கோஸ்டர்’ தலைகீழாக நின்றுபோனது ; பல மணி நேரமாக சிக்கிக் தவித்த பயணிகள் மீட்பு

விஸ்கான்சின், ஜூலை 5 – அமெரிக்காவில், கேளிக்கை விழா ஒன்றில், ரோலர் கோஸ்டர் இராட்சத இராட்டினம் இயங்காமல் தலைகீழாக நின்று போனதால், அதிலிருந்து வெளியேறி கீழே வர முடியாமல் பயணிகள் சிக்கித் தவித்த சம்பவம் பரபரப்பை ஏற்படுத்தியது.

தொழில்நுட்ப கோளாறு காரணமாக அந்த ரோலர் கோஸ்டர் திடீரென இயங்காமல் போனதாக கூறப்படுகிறது.

அதனால், பயணிகால் அந்தரத்தில் தலைகீழாக தொங்கி கொண்டிருந்த வேளை ; மீட்புப் பணியாளர் ஒருவர் அந்த ரோலர் கோஸ்டரின் கம்பிகளை பிடித்து மேலே ஏறிச் செல்லும் காணொளி ஒன்று சமூக ஊடகங்களில் வைரலாகியுள்ளது.

உடனடியாக சம்பவ இடத்திற்கு விரைந்த சிறப்பு பயிற்சி பெற்ற தீயணைப்பு மீட்புப் படை உறுப்பினர்கள், சிறப்பான கருவிகளையும், கயிற்றையும் பயன்படுத்தி, உயரத்தில் தலைகீழாக தொங்கி கொண்டிருந்த பயணிகளை, பல மணி நேர போராட்டத்திற்கு பின் மீட்டனர்.

அவர்களில் ஒன்பது பேருக்கு முதலுதவி சிகிச்சை அளிக்கப்பட்ட வேளை ; ஒருவர் மட்டும் மருத்துவமனைக்கு கொண்டு செல்லப்பட்டார்.

ரோலர் கோஸ்டரில் ஏற்கனவே ஏற்பட்டிருந்த விரிசல் காரணமாக அது திடீரென செயலிழந்ததாக கூறப்படுவதால், அச்சமவத்திற்கான உண்மை காரணத்தை கண்டறிய விசாரணை தொடங்கியுள்ளது.

 Tags
festival

for hours at Wisconsin

Roller coaster riders

stuck upside down


போலீஸ்  நிலையத்தில்  தலையில் துப்பாக்கிச் சூட்டுக்  காயத்தோடு  ஆடவர்  இறந்து கிடந்தார்

சிரம்பான், ஜூலை 2 – 58 வயது போலீஸ்காரர் ஒருவர் தலையில் துப்பாக்கிச் சூட்டுக் காயத்தோடு ரெம்பாவ் மாவட்ட போலீஸ் நிலையத்தில் இறந்து கிடந்தார். சனிக்கிழமையன்று மாலை மணி 6.30 அளவில் இந்த சம்பவம் நடந்துள்ளதாக நெகிரி செம்பிலான் போலீஸ் தலைவர் டத்தோ அகமட் ஷாபிர்

( Ahmad Dzaffir) ) தெரிவித்திருக்கிறார். சம்பவம் நடந்தபோது அந்த போலீஸ்காரர் மாவட்ட குற்றவியல் விசாரணைத் துறையின் பணியாற்றி வந்ததாகவும் அவரது உடல் சவ பரிசோதனைக்காக Tuanku Ja’afar மருத்துவமனைக்கு அனுப்பிவைக்கப்பட்டதாக Ahmad Dzaffir கூறினார். அச்சம்பவத்தை திடீர் மரணம் என அறிவித்த அவர் இது குறித்து விசாரணை நடத்தப்பட்டு வருவதாக தெரிவித்தார்.

 Tags
found dead

policeman

to head in Rembau

with gunshot wound


கால்வாயில் சிக்கித் தவித்த வீடற்ற நபர்; உதவிக் கரம் நீட்டி மீட்டது தீயணைப்பு மீட்புப் படை

காஜாங், அக்டோபர் 3 – சுமார் 2.44 மீட்டர் ஆழமுள்ள சாக்கடையில் சிக்கித் தவித்த வீடற்ற நபர் ஒருவரை, தீயணைப்பு மீட்புப் படை வீரர்கள் பாதுகாப்பாக மீட்டனர்.

அச்சம்பவம், இன்று காலை மணி 8.24 வாக்கில், ஜாலான் துன் அப்துல் அஜிஸ் பகுதியில் நிகழ்ந்தது.

பொதுமக்கள் வழங்கிய தகவலின் அடிப்படையில், சம்பவ இடத்திற்கு விரைந்த தீயணைப்பு மீட்புப் படையினர், பாதிக்கப்பட்ட நபரை சாக்கடையிலிருந்து பாதுகாப்பாக மீட்கும் முயற்சிகளில் ஈடுபட்டனர்.

அதன் பலனாக, பத்து நிமிடங்களில், அந்த 40 வயது நபர் சாக்கடையிலிருந்து வெளியேற்றப்பட்டார்.

அவருக்கு எந்த ஒரு காயமும் ஏற்படவில்லை என்பதையும், சிலாங்கூர் தீயணைப்பு மீட்புப் படையினர் நடவடிக்கை பிரிவு துணை இயக்குனர் அஹ்மாட் முக்லீஸ் முக்தார் உறுதிப்படுத்தினார்.

 Tags
diselamatkan bomba

Gelandangan terperangkap dalam longkang


தமிழ்ப் பள்ளி மாணவர்களின் மேம்பாட்டுக்கு பங்களிக்கக்கூடிய திட்டங்களுக்கு எம்.ஐ.இ.டி ஆதரவு வழங்கும் – விக்னேஸ்வரன்

கோலாலம்பூர், அக் 1 – ஒவ்வொரு தமிழ்ப் பள்ளி மாணவரும் படிப்பில் நாட்டம் செலுத்துவது எவ்வளவு முக்கியமோ அதே போன்று விளையாட்டு மற்றும் இதர தனித்திறன்களிலும் முக்கியத்துவம் கொடுப்பது அவசியம். அதுவே அவர்களின் எதிர்காலத்தையும் சமுதாயம் உன்னத நிலையை நோக்கி உயர்வதையும் உறுதி செய்யும் என கூறியுள்ளார் ம.இ.கா-வின் தேசியத் தலைவர் டான்ஸ்ரீ SA விக்னேஸ்வரன். அந்த வகையில் தமிழ்ப்பள்ளி மாணவர்களுக்கு பயன் தரக்கூடிய நிகழ்சிகளுக்கு ம.இ.காவின் கல்வி கரமான எம்.ஐ.இ.டி தொடர்ந்து ஆதரவு அளித்து நிதியுதவி வழங்கும் என எம்.ஐ.இ.டி-யின் தலைவருமான அவர் தெரிவித்திருக்கிறார். தமிழ்ப்பள்ளி மாணவர்களை மேம்படுத்தக்கூடிய கல்வி நலன் தொர்பான செயல் திட்டங்களில் எம்.ஐ.இ.டியும் இணைந்து பங்கேற்பது என இவ்வாண்டு முடிவு எடுக்கப்பட்டதாகவும் அவர் கூறினார். நேற்று கூட்டரசு பிரதேச தமிழ்ப்பள்ளி மாணவர்களுக்கான காற்பந்து விளையாட்டுப் போட்டியைப் தொடக்கி வைத்தபோது அவர் இதனை தெரிவித்தார்.

இதனிடையே கூட்டரசு பிரதேச ம.இகா, கூட்டரசு பிரதேச தமிழ்ப்பள்ளிகளின் தலைமையாசிரியர் மன்றத்தின் ஒத்துழைப்போடு ஜாலான் புக்கிட் பிந்தாங் விக்டோரியா இன்ஸ்டிடூஷன் மைதானத்தில் ஏற்பாடு செய்த தமிழ்ப்பள்ளி மாணவர்களுக்கான காற்பந்து போட்டி நல்லதொரு முயற்சியாகும் என விக்னேவரன் பாராட்டினார். இதுபோன்ற நிகழ்சிகள் தொடர்ந்து நடைபெற வேண்டுமென அவர் கேட்டுக்கொண்டார். விளையாட்டில் வெற்றி தோல்வியை கருதாமல் போட்டியில் கலந்துகொள்வதுதான் மிகவும் முக்கியம் என அவர் வலியுறுத்தினார்.

இது போன்ற விளையாட்டுப் போட்டி நாடு தழுவிய நிலையில் நடைபெற வேண்டுமெனவும் அவர் கேட்டுக்கொண்டார்.

கூட்டரசு பிரதேச தமிழ்ப் பள்ளி மாணவர்களுக்கான காற்பந்து போட்டியில் கோலாலம்பூரிலிருந்து 13 தமிழ்ப்பள்ளிகள் கலந்துகொண்டன. மூன்று பள்ளிகள் இரண்டு குழுக்களை அனுப்பியதால் இப்போட்டியில் மொத்தம் 16 குழுக்கள் கலந்துகொண்டன. இந்த போட்டியில் கலந்து கொண்ட கூட்டரசு பிரதேச தமிழ்ப்பள்ளிகளுக்கு காற்பந்து ஜேர்சி வழங்கப்படும் என விக்னேஸ்வரன் தெரிவித்தார். இந்த போட்டியில் சிகாம்பூட் தமிழ்ப்பள்ளி வெற்றி பெற்று விக்னேஸ்வரன் கிண்ணத்தை வாகை சூடியது. இரண்டாவது இடத்தை Edinburg தமிழ்ப்பள்ளியியும் மூன்றாவது இடத்தை செராஸ் தமிழ்ப்பள்ளியும் நான்காவது இடத்தை Fletcher தமிழ்ப் பள்ளியும் பிடித்தன.

 Tags
continue supports

MIC will

Tamil school programme

tan sri vickneswaran

through MIED


தமிழக கவர்னர் நடத்திய  குடியரசு தின தேநீர்  விருந்தில் முதல்வர் ஸ்டாலின் பற்கேற்றார்

சென்னை , ஜன 27 – இந்தியாவின் குடியரசு தினத்தை முன்னிட்டு தமிழக கவர்னர் ஆர்.என் ரவி நடத்திய தேநீர் விருந்து நிகழ்வில் தமிழக முதல்வர் மு.க ஸ்டாலின் கலந்துகொண்ட போதிலும் அவரது கூட்டணி கட்சிகள் அந்த விருந்தை புறக்கணித்தன. சபாநாயகர் அப்பாவு, உதயநிதி ஸ்டாலின், துரைமுருகன், பொன்முடி , வேலு ஆகிய அமைச்சர்களும் அந்த விருந்தில் கலந்துகொண்டனர். தமிழக அரசுக்கும் கவர்னர் ஆர்.என் ரவிக்குமிடையே அண்மைய சில நாட்களாக ஏற்பட்டிருந்த கருத்து வேறுபாட்டை ஒரு முடிவுக்கு கொண்டுவரும் முயற்சியாக திமுக தலைவருமான மு.க ஸ்டாலின் அந்த விருந்தில் கலந்துகொண்டதாக அரசியல் பார்வையாளர்கள் தெரிவித்தனர். இதற்கு முன் குடியரசு தின விழாவுக்கு வந்த கவர்னரை முதலமைச்சர் ஸ்டாலின் இன்முகத்தோடு வரவேற்றார். எற்கனவே கவர்னர் நடத்திய பொங்கல் விழா விருந்தை மு.க.ஸ்டாலின் புறக்கணித்திருந்தார் என்பது குறிப்பிடத்தக்கது.

 Tags
attended

MU.KA Stalin

Tamil Nadu chief minister

tea Party

TN governer Ravi's


B40, M40 மக்களுக்கு முன்னுரிமை வழங்கும் பட்ஜெட், மித்ராவுக்கு RM100 மில்லியன் – ரமணன் வரவேற்பு

கோலாலம்பூர், அக் 13 – நாட்டில் இதுவரையிலேயே மிக அதிகமான 393.8 பில்லியன் ரிங்கிட் ஒதுக்கீட்டுடன் பிரதமரும் நிதியமைச்சருமான டத்தோ ஶ்ரீ அன்வார் இப்ராஹிம் 2024ஆம் ஆண்டுக்கான பட்ஜெட்டை தாக்கல் செய்திருப்பது நாட்டின் மற்றும் மக்களின் பொருளாதார வளத்தை மேம்படுத்துவதில் ஒற்றுமை அரசாங்கத்தின் உறுதியைக் காட்டுவதாக மித்ராவின் சிறப்பு செயற்குழுத் தலைவர் டத்தோ ரமணன் கூறியுள்ளார்.

இதில் 100 மில்லியன் ரிங்கிட்டை மித்ராவின் இந்திய சமூக பொருளாதார மேம்பாட்டுத் திட்டங்களுக்காக பிரதமர் ஒதுக்கி இருக்கின்றார். அதே சமயத்தில் தமிழ்ப்பள்ளி கட்டிட மறுசீரமைப்பு மற்றும் இந்திய தொழ்ல்முனைவர்களுக்கான நிதி உதவியும் ஏற்பாடு செய்யப்பட்டுள்ளது. அதோடு மட்டுமல்லாமல் பிற அமைச்சுகளின் வழி இந்திய சமூகம் தங்களீன் பொருளாதார நிலையை உயர்த்திக் கொள்ள வாய்ப்புகளும் உள்ளன. இதனை வரவேற்பதாக கூறிய சுங்கை பூலே நாடாளுமன்ற உறுப்பினருமான ரமணன் மித்ராவுக்கு ஒதுக்கப்பட்ட நிதி சமூக மேம்பாட்டுத் திட்டங்களுக்காக முறையாக செலவிடப்படுவதை உறுதி செய்து வருவதாகவும் கூறினார்.

 Tags
B40

Budget

for Mitra

M40 people

Ramanan welcomes

RM100 million

that prioritizes


இந்திய  மாணவர்கள்  காலத்திற்கு  ஏற்றவாறு  திறன்கனை  மேம்படுத்த  வேண்டும்   – ம.இ.கா  கல்விக்குழுத்  தலைவர்   டத்தோ நெல்சன்  வலியுறுத்து

சிரம்பான்,ஆக.11- சிரம்பான் TAFE கல்லூரி இந்திய மாணவர்களின் எதிர்கால வாழ்க்கைக்கு வித்திடும் வகையில் புதிய தொழில்நுட்ப பயிற்சிகளை வழங்கி வருவதால் இந்திய மாணவர்கள் தங்கள் திறன்களை மேம்படுத்திக் கொள்ள வேண்டும் என்று ம.இ.கா கல்விக்குழு தலைவர் செனட்டர் டத்தோ நெல்சன் ரெங்கநாதன் வலியுறுத்தியுள்ளார். மாணவர்களின் எதிர்கால நலனை முன்வைத்து சிரம்பான் TAFE கல்லூரி செயல்பட்டு வருவதால் நவீன தொழில்நுட்பங்களை கற்றுக் கொள்ள வேண்டியது மாணவர்களின் கடமையாகும் என்று நெல்சன் கேட்டுக்கொண்டார்.

இந்திய மாணவர்களுக்கு துன் சாமிவேலு அவர்களால் உருவாக்கப்பட்ட சிரம்பான் TAFE கல்லூரி தூணாக இருந்து வருகிறது. அவர்கள் எதிர்காலத்தில் அடுத்த கட்ட நடவடிக்கைக்கு தங்களை தயார்படுத்திக் கொள்ள புதியதொழில்நுட்ப துறையில் பயிற்சி திட்டங்களை படிக்க வேண்டும். இதில் குறிப்பாக Electrical Vehicle, Maintenance, Drone Technology, Solar Technology ஆகிய துறைகளில் ஈடுபாடு காட்ட வேண்டும் என்று சிரம்பான் TAFE கல்லூரியில் மனிதவள அமைச்சர் வ.சிவக்குமார் தொடக்கி வைத்த தொழில் பாதுகாப்பு மற்றும் சுகாதார தொடர்பிலான நிகழ்வில் கலந்து கொண்ட பிறகு செய்தியாளர்களிடம் பேசியபோது டத்தோ நெல்சன் தெரிவித்தார். இந்த நிகழ்வில் மனித வள அமைச்சின் அதிகாரிகளுடன் சிரம்பான் TAFE கல்லூரியின் அதிகாரிகளும் கலந்து கொண்டனர்.

 Tags
about the skills of indian students

Chairman of MIC Education Committee

Datuk Nelson


நில நடுக்கத்தில்  உயிரிழந்த   மக்களுக்காக  நாடாளுமன்றத்தில் அஞ்சலி

கோலாலம்பூர், பிப் 13 – துருக்கியே மற்றும் சிரியாவில் ஏற்பட்ட நில நடுக்கத்தில் உயரிழந்த மக்களுக்காக இன்று காலை நாடாளுமன்றத்தில் ஒரு நிமிடம் மௌன அஞ்சலி செலுத்தப்பட்டது. கடந்த வாரம் ரெக்டர் கருவியில் 7.8 அளவில் ஏற்பட்ட நிலக்கத்தினால் உயிரிழந்த அவ்விரு நாடுகன் மக்களுக்கும் மாட்சிய தங்கிய பேரரசர் அல் சுல்தான் அப்துல்லாவும் இன்று நாடாளுமன்றத்தில் உரையாற்றியபோது தமது அனுதாபத்தை தெரிவித்துக் கொண்டார்.

அந்த சம்பவத்தில் மலேசியா கவலை அடைவதாகவும் அவர் தெரிவித்தார். அதற்கு முன்னதாக அனைத்து எம்.பிக்களும் எழுந்து ஒரு நிமிடம் மௌன அஞ்சலி செலுத்தும்படியும் பேரரசர் அறைகூவல் விடுத்தார். துருக்கி மற்றும் சிரியாவில் ஏற்பட்ட நிலநடுக்கத்தில் இதுவரை 28,000 மேற்பட்ட மக்கள் உயிரிழந்தனர். ஆயிரக்கணக்கான மக்கள் அந்த பேரிடரில் காயம் அடைந்துள்ளனர். தரைமட்டமான குடியிருப்பு கட்டிடங்களில் தேடும் மற்றும் மீட்பு பணிகள் தொடர்ந்து நடைபெற்று வருவதால் உயிரிழந்தவர்களின் எண்ணிக்கை மேலும் அதிகரிக்கும் என எதிர்பார்க்கப்படுகிறது.

 Tags
Dewan rakyat

obsersves moment of

silence for people


கோவிட் வைரஸ் வுஹான் சோதனை கூடத்தில் செயற்கையாக உருவாக்கப்படவில்லை; அமெரிக்க உளவுத்துறை அறிக்கை

கோவிட் 19 தொற்றின் வைரஸ் சீனா வுஹானில் உள்ள ஒரு சோதனை கூடத்தில் செயற்கையாக உருவாக்கப்படவில்லை என அமெரிக்காவின் ஏழு ஆய்வு மற்றும் உளவு நிறுவனங்களை உள்ளடக்கிய குழு கண்டறிந்து அறிக்கை வெளியிட்டுள்ளது.

ஆனால் FBI உட்பட இன்னொரு அமைப்பு மட்டும் கோவிட் வைரஸ்-சின் மூலத்தில் வுஹான் சோதனை கூடத்திற்கு சம்பந்தம் இருக்கக்கூடுன் எனும் நிலைப்பாட்டில் உறுதியாக உள்ளன. இதனால் சீனாவை இந்த விவகாரத்தில் குற்றம் சாட்டி வந்த அமெரிக்கா முழுமையாக அதற்கு சம்பந்தமில்லை என கூற முடியாத நிலையில் இன்னும் உள்ளது.

கோவிட் தொற்றின் வைரஸ் இயற்கையாக உருவாகி அதன் பிறகு சோதனை கூடத்திலிருந்து கசிந்திருக்கலாம் அல்லது வெளவால் மூலம் பரவியிருக்கலாம் எனும் கோணத்திலும் ஆய்வுகள் தொடர்ந்து மேற்கொள்ளப்பட்டுள்ள நிலையில் அந்த வைரஸ்-சின் மூலம் இன்னும் ஒரு வகை மர்மமாகவே நீடிக்கிறது.

 Tags
; US intelligent report

rules out man-made theory

Wuhan virus


மூன்று  தேசிய  சாதனைகளை  முறியடித்து  ஷெரின் புதிய வரலாறு படைத்தார்

கோலாலம்பூர், ஆக 6-
முதல் முறையாக மூன்று தேசிய சாதனைகளை முறியடித்து புதியதொரு வரலாறை தேசிய ஓட்டப்பந்த வீராங்கனையான
Shereen Samson Vallabouy
ஏற்படுத்தியுள்ளார்
.
ஆகக்கடைசியாக பெண்களுக்கான
200
மீட்டர் ஓட்டத்தில்
25
ஆண்டுகால சாதனையை அவர் முறியடித்து ஐந்தாவது இடத்தைப் பெற்றார்
.

அமெரிக்காவின்
Tennessee, Ed Murphey Classic
ஓட்டப்பந்தயப் போட்டியில்
1998
ஆம் ஆண்டில் மலேசியாவின் ஜி
.
சாந்தி ஏற்படுத்திய
23.37
வினாடி நேரத்தை முறியடித்து
23. 37
வினாடியில்
200
மீட்டர் ஓட்டத்தை
Sheren
ஓடி முடித்து புதிய சாதனை ஏற்படுத்தியுள்ளார்
.
அவர் அப்போட்டியில் நான்காவது இடத்தையும் பெற்றார்
.

இந்த போட்டியில்
Jamaica-
வின்
Natalliah Whyte 22.76
வினாடியில் ஓடி முடித்து முதல் இடத்தைப் பெற்றார்
.
அமெரிக்காவின்
Talitha Diggs
இரண்டாவது இடத்தையும்
Nigeria-
வின்
Favor Ofili
மூன்றாவது இடத்தையும் பெற்றனர்
.

கடந்த சில நாட்களாக
Sheren
அடுத்தடுத்து அவர்
200
மீட்டர்
, 400
மீட்டர் ஓட்டத்தில்
51.80
வினாடியிலும்
,
அதற்கு முன்னதாக
400
மீட்டர் ஓட்டத்தில்
52.27
வினாடியிலும் ஓடி முடித்து சாதனையை ஏற்படுத்தியுள்ளார்
. 30
ஆண்டுகளுக்கு முன்
400
மீட்டர் ஓட்டத்தில் தேசிய ஓட்டப்பந்த வீராங்கனையான காலஞ்சென்ற
Rabia Abdul Salam
ஏற்படுத்திய
52,56
வினாடி சாதனை நேரத்தை முறியடித்து
51.80
வினாடி புதிய சாதனை நேரத்தை
Sheern
ஏற்படுத்தினார்
.

கடந்த ஏப்ரல் மாதம் கலிபோர்னியாவில் நடைபெற்ற
St Mac Relays
விளையாட்டுப் போட்டியில் அவர் அந்த சாதனை நேரத்தை ஏற்படுத்தினார்
.
அமெரிக்காவில் உயர்க் கல்வியை மேற்கொண்டு ஓட்டப்பந்தயத்துறையில் பயிற்சி பெற்றுவரும்
Sheren-
னின் கடுமையான உழைப்பே இந்த வெற்றிக்கு காரணம் என அவரது தயாரும் முன்னாள் தேசிய ஓட்டப்பந்த வீராங்கனையுமான
Josephine mary
தெரிவித்தார்
.

400
மீட்டர் ஓட்டத்தில் தொடர்ந்து ஆர்வமாக பங்கேற்றுவரும்
Sheren
இதற்கு முன் தமது தேசிய சாதனையும் முறியடித்துள்ளார் என ஜோசப்பன் மேரி தெரிவித்தார்
.
அடுத்த மாதம் சீனாவின்
Hangzhou-
வில் நடைபெறவிருக்கும் ஆசிய விளையாட்டுப் போட்டிக்கு தயாராகிவரும் அவர் தொடர்ந்து சிறந்த அடைவு நிலையை தொடர்வார் என்றும்
Josephine

நம்பிக்கை தெரிவித்தார்
.
அவரது கவனம் அனைத்தும் இப்போது
400
மீட்டர் ஓட்டத்தில்தான் இருக்கிறது
.
ஆசிய போட்டியில்
200
மீட்டர் ஓட்டத்தில் கலந்துகொள்வது குறித்தும்
Shereen
பரிசீலிக்கக்கூடும் என அவர் தெரிவித்தார்
.

 Tags
cipta sejarah

pemegang tiga rekod kebangsaan

Shereen


Arctic  பொது விருது பேட்மிண்டன் வெற்றியாளர் பட்டத்தை லி ஷி ஜியா வென்றார்

கோலாலம்பூர், அக் 16 – பின்லாந்தின் Arctic பொது விருது பேட்மிண்டன் போட்டியில் மலேசியாவின் முன்னணி ஒன்றையர் பேட்மிண்டன் வீரரான லி ஷி ஜியா வெற்றியாளர் பட்டத்தை வென்றார். அவர் ஒன்றையர் இறுதியாட்டத்தில் மலேசியாவின் மற்றொரு விளையாட்டாளரான ங் டிசே யோங்கை 21-14, 21-15 என்ற புள்ளிகளில் வீழ்த்தினார். 2022 ஆம் ஆண்டு மே மாதம் தாய்லாந்து பொது போட்மிண்டன் போட்டியில் வெற்றியாளர் பட்டத்தை வென்றபின் கிட்டத்தட்ட ஒன்றரை ஆண்டு காலம் யில் தொடர்ந்து தோல்விகளை தழுவிவந்த லி ஷி ஜியா முதல் முறையாக ஆர்டிக் பேட்மிண்டன் போட்டியில் வெற்றியை பதிவு செய்துள்ளார்.

 Tags
captures Arctic Open

Shuttler Zii Jia

title


பக்காத்தான்  ஹராப்பான் தேசிய முன்னணி தலைமையிலான  ஒற்றுமை அரசாங்கத்திற்கு  நல்ல வரவேற்பு  கிடைத்துள்ளது – கோபிந்த் சிங்

கோலாலம்பூர், ஜூன் 24 – பக்கத்தான் ஹராப்பான் – தேசிய முன்னணி தலைமையிலான ஒற்றுமை அரசாங்கத்திற்கு மலேசியர்களில் பலர் வரவேற்றுள்ளதாக DAP யின் துணைத் தலைவர் Gobind Singh Deo தெரிவித்திருக்கிறார். கடந்த ஏழு மாத காலமாக டத்தோஸ்ரீ அன்வார் இப்ராஹிம் தலைமையிலான ஒற்றுமை அரசாங்கத்திற்கு மக்களிடமிருந்து நல்ல ஆரவு கிடைத்துள்ளதாகவும் அவர் கூறினார். தனிப்பட்ட முறையில் தாம் இதனை நேரடியாக கண்டிருப்பதால் பக்காத்தான் ஹராப்பான்- தேசிய முன்னணி பங்காளித்துவம் நல்ல வெற்றியை கொண்டுவரும் என டமன்சாரா நாடாளுமன்ற உறுப்பினருமான கோபிந்த் சிங் தெரிவித்தார். நேற்றிரவு கோலாலம்பூரில் நடைபெற்ற நிதி திரட்டும் நிகழ்வில் கலந்துகொண்டு உரையாற்றியபோது அவர் இதனை தெரிவித்தார். ஒற்றுமை அரசாங்கம் அமைக்கப்பட்டதற்கான காரணங்களையும் மக்கள் புரிந்துகொண்டிருபபாகவும் அவர் கூறினார்.

 Tags
getting accepted

PH - BN partnership

Says Gobind


கோலாலம்பூர், பிப் 11 – மலேசியத் தமிழ் அறவாரியம், தமிழர் திருநாள் & தாய் மொழி நாள் கொண்டாட்டம் 2023 எனும் தமிழுணர்வுப் பரப்புரைத் திட்டத்தை முன்னெடுத்துள்ளது.

அக்கொண்டாட்டம் இம்மாதம் பிப்ரவரி 19 -ஆம் தேதி ஞாயிற்றுக்கிழமை பெட்டாலிங் ஜெயாவிலுள்ள சிவிக் சென்டரில் நடைபெறவிருப்பதாக அத்திட்டத்தின் இயக்குநர். சரவணன் இராமசந்திரன் தெரிவித்தார்.

அந்த கொண்டாட்டத்தை முன்னிட்டுத் தமிழ்நாட்டின் புகழ்பெற்ற பேச்சாளர் இணைப் பேராசிரியர் முனைவர் பர்வீன் சுல்தானா அவர்களின் இலக்கியப் பேருரை இடம்பெறவுள்ளது. ‘தமிழேநம் அடையாளம்’ எனும் தலைப்பில் தமிழ்ச்சுவையும் இலக்கிய நயமும் ததும்ப அவர் உரை நிகழ்த்தவுள்ளார்.

‘தமிழ் இலக்கியங்கள் படைக்கப்பட்டதன் நோக்கம் வழிகாட்டவே! மகிழ்வூட்டவே! என்ற தலைப்பில் நிகழ்ச்சியைச் சிறப்புச் செய்யும் வண்ணம் சிங்கப்பூர் – மலேசியப் பேச்சாளர்களின் சிறப்புப் பட்டிமன்றமும் நடைபெறவுள்ளது!

அந்நிகழ்ச்சியை மேலும் மெருகூட்ட சிறீ இரங்கநாதர் பரதாலய நடனமணிகளின் கண்கவர் பண்பாட்டு ஆடல்களும், திருமதி சர்மிளா சிவகுரு அவர்களின் தமிழ்மணம் கமழும் பாடல்களும் இடம்பெறவுள்ளன.

மலேசியத் தமிழ் அறவாரிய ஏற்பாட்டில் இரண்டாம் ஆண்டாக நடைபெறும் தமிழர் திருநாள் & தாய்மொழி நாள் கொண்டாட்டம் மலேசியத் தமிழரிடையே மொழியுணர்வு மேலோங்க முன்னெடுக்கப்படும் தொடர்முயற்சியாகும்.

இந்த கொண்டாட்டத்தில் கலந்து கொள்ளவிரும்புபவர்கள் சாலினியை 016- 739 6737 என்ற எண்களில் தொடர்பு கொள்ளலாம்.

 Tags
Tamil Mother Language Day Celebration 2023

Tamil Thirunal


தென் சீனக் கடல் நெருக்கடிக்கு அமைதியான முறையில் தீர்வுகாண மலேசியா விருப்பம்

கோலாலம்பூர், செப் 8 – தென் சீனக் கடல் நெருக்கடிக்கு அமைதியான முறையில் தீர்வு காண்பதற்கு மலேசியா விரும்புவதாக பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார். 1982 ஆம் ஆண்டின் அனைத்துலக கடல் சட்டத்திற்கு உட்பட்டு தென் சீனக் கடல் நெருக்கடிக்கு தீர்வு காணும் கடப்பாட்டை மலேசியா கொண்டிருப்பதாக அவர் கூறினார். இந்னோனேசியத் தலைநகர் ஜகார்த்தாவில் நேற்று தொடங்கிய ஆசியாவின் 43 ஆவது உச்சநிலைக் கூட்டம் மற்றும் கிழக்காசிய 18ஆவது உச்சநிலைக் கூட்டத்தை முன்னிட்டு ஆற்றிய உரையில் பிரதமர் இதனைத் தெரிவித்தார். தென் சீனக் கடல் நெருக்கடிக்கு அமைதியான முறையில் தீர்வு காண்பதற்கு அதில் சம்பந்தப்பட்ட அனைத்து நாடுகளும் முன்வர வேண்டுமென அன்வார் கேட்டுக்கொண்டார்.

 Tags
aman

Laut China Selatan

malaysia

selesai pertikaian


A பிரிவுக்கான ஒரு முட்டையின் விலை 10 காசு உயரும்; மைடின் பேராங்காடி நிர்வாக இயக்குனர் அமிர் அலி மைடின் தகவல்

கோலாலம்பூர், அக் 14 – A பிரிவுக்கான தலா ஒரு முட்டையின் விலை குறைந்தது 10 சென் உயரக்கூடும் என மைடின் பேராங்காடி நிர்வாக இயக்குனரான அமீர் அலி மைடின் தெரிவித்திருக்கிறார்.

கட்டுப்படுத்தப்பட்ட விலை மீட்டுக்கொள்ளப்பட்டதால் ஏற்கனவே சந்தையில் குறைவாக இருக்கும் முட்டை விலைகள் உயரும் சாத்தியம் இருப்பதாக அவர் கூறினார். அதே வேளையில் கோழி மற்றும் முட்டை விலை மிதக்கவிடப்பட்டதன் மூலம் உள்நாட்டு சந்தையில் அவற்றின் விநியோகம் உறுதிப்படுத்தப்பட்டுள்ளதாக அமீர் அலி தெரிவித்துள்ளார்.

இந்த விவகாரத்தில் அரசாங்கம் தொழில்துறையினரின் கருத்துக்களைக் கவனத்தில் எடுத்துக்கொண்டுள்ளது. விலையைவிட விநியோகம் போதுமான வகையில் இருப்பதுதான் மிகவும் முக்கியம் என அவர் கூறினார்.

கோழி இறைச்சியின் கட்டுப்படுத்தப்பட்ட விலை 9 ரிங்கிட் 40 சென்னாக நிர்ணயிக்கப்பட்டிருந்தது. தற்போது அதன் நடப்பு விலை ஒரு கிலோவுக்கு 8 ரிங்கிட் 50 Sen குறைந்துள்ளதால் உதவித் தொகையை அகற்றுவதற்கு இதுவே பொருத்தமான நேரம் என்றும் அமீர் அலி சுட்டிக்காட்டினார்.

 Tags
apung

ayam

bos Mydin

harga

sokong

telur


சாலையில்   உயிருடன்  கொட்டிக்  கிடந்த மீன்களை  காப்பாற்றிய  கிராமவாசிகள்

ஜகார்த்தா, மே 11 – மீன்களை ஏற்றிச் சென்ற லோரி ஒன்று விபத்துக்குள்ளாகி கவிழ்ந்ததில் சாலையில் கொட்டிக் கிடந்த மீன்களை மத்திய ஜாவாவைச் சேர்ந்த கிராம மக்கள் அப்புறப்படுத்தும் காட்சி Tik Tok சமூக வலைத்தளத்தில் வைரலானது.சாலையில் உயிருடன் துடித்துக் கொண்டிருந்த Ikan Keli எனப்படும் கெளுத்தி மீன்கள் மீது இதர வாகனங்கள் ஏறிவிடாமல் இருப்பதற்கு கிராம மக்கள் அம்மீன்களை சாலையிலிருந்து உடனடியாக அப்புறப்படுத்தும் நடவடிக்கையில் ஈடுபட்டனர். துடித்துக்கொண்டிருந்த மீன்களை காப்பாற்ற உதவிய மக்களின் உயரிய மனிதாபிமானத்தை நெட்டிசன்கள் பாராட்டி தங்களது கருத்துக்களையும் பதிவிட்டனர்.

 Tags
helping

Indonesia were recorded

Jakarta- Residents

of a village in Central Java


அரிய மண் சுரங்க விவகாரம்  தொடர்பில் 10 ஆட்சிக் குழு  உறுப்பினர்களை எம்.ஏ.சி.சி  விசாரணைக்கு அழைத்துள்ளது

கோலாலம்பூர், ஜூலை 27- அரிய மண் சட்டவிரோத சுரங்க விவகாரம் தொடர்பில் மேற்கொள்ளப்பட்டுவரும் விசாரணைக்கு உதவும் பொருட்டு கெடா மாநிலத்தின் 10 ஆட்சிக்குழு உறுப்பினர்கள் எம்.ஏ.சி.சி விசாணைக்கு அழைக்கப்பட்டுள்ளதாக கெடா பராமரிப்பு அரசாங்கத்தின் மந்திரிபெசார் Sanusi Nor தெரிவித்திருக்கிறார். எனினும் தம்மை எம்.ஏ.சி.சி இன்னும் அழைக்கவில்லையென அவர் கூறினார். ஆட்சிக்குழு கூட்டத்தின் கூட்ட குறிப்புகளை உறுதிப்படுத்துவதற்காக அனைத்து 10 ஆட்சி குழு உறுப்பினர்கள் இப்போது அழைக்கப்பட்டுள்ளது தமக்கு விசித்திரமாக இருப்பதாக Sanusi தெரிவித்திருக்கிறார். அவர்களில் சிலர் ஏற்கனவே வாக்குமூலம் வழங்கிவிட்டனர். பலரிடம் இன்னும் வாக்குமூலம் பெறவில்லை.

வாக்குமூலம் அலோஸ்டாரில் பதிவு செய்யப்படுகிறது. தாமும் வாக்குமூலம் வழங்குவதற்கு அழைக்கப்படலாம் என சனுசி கூறினார். அரிய மண் மற்றும் சட்டவிரோத சுரங்கம் தொடர்பாக எம்.ஏ.சி.சி மேற்கொண்டுவரும் விசாரணைக்கு சனுசி உட்பட பலர் அழைக்கப்படுவார்கள் என அதன் தலைமை ஆணையர் Azam Baki கடந்த வாரம் கூறியிருந்தார். இதுவரை 12 பேரிடம் வாக்குமூலம் பெறப்பட்டிருக்கும் தகவலையும் அவர் வெளியிட்டிருந்தார்.

 Tags
10 kedah

exco members

probe

Says Sanusi

summoned in rare earth


கோத்தா  கமுனிங்கில் வர்த்தகர்  ஒருவர்  நால்வரால்  தாக்கப்பட்டது தொடர்பில் போலீஸ்  விசாரணை -ஒருவர் கைது

ஷா அலாம், ஆக 30 – விடியற்காலையில் வர்த்தகர் ஒருவரை தாக்கி அவரது காரை மோதியபின் தங்களது காரினால் தப்பியோடிய நால்வர் குறித்து போலீசார் தற்போது தீவிர விசாரணை நடத்திவருகின்றனர். நேற்று முன் தினம் காலை மணி 6.15 அளவிவில் அந்த வர்த்தகரை தாக்கும் நோக்கத்தில் நடந்த அந்த சம்பவம் தொடர்பில் ஒருவர் கைது செய்யப்பட்டுள்ளதை ஷா அலாம் போலீஸ் தலைவர் Iqbal Ibrahim உறுதிப்படுத்தினார். இந்த சம்பவத்தில் சம்பந்தப்பட்ட இதர நபர்களை நாங்கள் தேடிவருகிறோம் என அவர் கூறினார். கோத்தா கமுனிங்கில் தனது தொழிலாளர்களை வேலைக்கு விடச் சென்றபோது இந்த சம்பவம் நடந்ததை அந்த வர்த்தகரின் நண்பர் ஒருவர் தெரிவித்தார்.

 Tags
alleged hit and run. assault of businessman

Cops probing

In Kota Kemuning


IPU நூறுக்கும் மேல் பதிவானால்; பள்ளி வெளிநடவடிக்கைகள் நிறுத்தப்படும்

பெட்டாலிங் ஜெயா, அக்டோபர் 2 – புகைமூட்ட பிரச்சனையால் பள்ளிகளை மூடும் நடவடிக்கை, சுகாதார அமைச்சின் ஆலோசனையின் பேரில் மட்டுமே செயல்படுத்தப்படுமென, கல்வி அமைச்சர் பட்லினா சிடெக் தெரிவித்தார்.

அதனால், மேல் அறிவிப்பு வெளியிடப்படும் வரையில், தற்சமயம் உள்ள SOP – நிர்ணயிக்கப்பட்ட நடைமுறைகள் தொடர்ந்து கடைப்பிடிக்கப்படுமென அமைச்சர் சொன்னார்.

கல்வி அமைச்சுக்கு வழிகாட்டி உள்ளது. அந்த வழிகாட்டியை தொடர்ந்து பின்பற்றுமாறு, நாட்டிலுள்ள அனைத்து பள்ளிகளுக்கும் அறிவுறுத்தப்பட்டுள்ளது.

எனினுன், காற்று தூய்மைக்கேட்டு குறியீடு நூறை தாண்டி பதிவானால், பள்ளிகளில் வெளி நடவடிக்கைகளை மேற்கொள்ள முடியாது என்பதோடு, அந்த வழிகாட்டியையும் பின்பற்ற இயலாது என அமைச்சர் குறிப்பிட்டார்.

முன்னதாக, எல்லைக் கடந்த புகைமூட்டப் பிரச்சனையால், மலேசியா பாதிக்கப்படக்கூடுமென, வானிலை ஆய்வுத் துறை எச்சரிக்கை விடுத்திருந்தது.

அடுத்த சில மாதங்களுக்கு, எல் நினோ பருவநிலை மாற்றத்தால், ஏற்படவிருக்கும் வறண்ட வானிலையை தொடர்ந்து, நாட்டில் புகை மூட்டப் பிரச்சனை ஏற்படலாம் என கணிக்கப்பட்டுள்ளது குறிப்பிடத்தக்கது.

 Tags
jika IPU lebih 100

Tiada aktiviti luar sekolah


கூச்சிங்கில் பாலர் பள்ளி தீயில் எரிந்து நாசமானது

கூச்சிங், செப் 21 – மிரியில் உள்ள தேசிய வகை தூக்காவ் பள்ளியிலுள்ள பாலர் பள்ளி கட்டிடம் தீக்கிரையானது.

எந்த ஒரு உயிர் சேதமும் நிகழவில்லை என தீயணைப்பு துறையினர் தெரிவித்தனர்.

காலை 6.18 மணிக்கு சம்பவம் தொடர்பாக அழைப்பு வந்ததாக சரவாக் தீயணைப்பு மற்றும் மீட்புத் துறையின் உதவி தலைவர், ஹென்டேரி அடிமான்ஷா கூறினார்.

தீயணைப்பு வீரர்கள் சம்பவ இடத்திற்கு விரைந்தபோது, கட்டிடம் முழுவதும் தீயினால் அழிந்திருந்தது.

தீ பற்றியதற்கான காரணம் இன்னும் கண்டறியப்படவில்லை.

 Tags
Kelas tadika

musnah terbakar


சிறுத்தை தாக்கி ஒருவர் உயிரிழந்த வேளை ; நால்வர் படுகாயம்

பாக்கிஸ்தான், இஸ்லாமபாட்டில், கூண்டிலிருந்து தப்பிய சிறுத்தை தாக்கியதில் ஒருவர் உயிரிழந்ததாக கூறப்படும் வேளை ; நால்வர் படுகாயமடைந்தனர்.

சுமார் ஆறு மணி நேரத்திற்கு நகர சாலைகளில் சுற்றி திரிந்து மக்களை அச்சுறுத்திய அந்த சிறுத்தை, இறுதியில் மயக்க மருந்து செலுத்தி பிடிக்கப்பட்டது.

செல்வந்தர் ஒருவரின் வளர்ப்பு பிராணியான அந்த சிறுத்தை கூண்டிலிருந்து தப்பி நகரில் நுழைந்ததாக கூறப்படுகிறது.

 Tags
5 residents

escapes

injured

Pet leopard


விபத்துக்குப் பின்  கார் இரண்டாகப்  பிளந்தது  நால்வர் காயம்

செத்தியு, ஏப் 27 – செத்தியு, 72ஆவது கிலோமீட்டரில் நிகழ்ந்த விபத்தில் ஹொன்டா கார் ஒன்று கட்டுப்பாட்டை இழந்து புரோட்டோன் பெசோனா காரில் மோதியது. இந்த விபத்தைத் தொடர்ந்து நால்வர் பயணம் செய்த அந்த ஹொன்டா கார் இரண்டாக பிளவுபட்டது. அக்கார் ஓட்டுனர் உட்பட அதில் இருந்த நால்வரும் கடுமையாக காயம் அடைந்தனர். காலை மணி 9.45 அளவில் நடைபெற்ற இந்த விபத்தில் புரோட்டோன் பெசோனா காரை ஓட்டிய 47 வயது ஆடவர் , 39 வயதுடைய பயணி மற்றும் ஆறு வயது பிள்ளையும் காயம் அடைந்ததாக செத்தியு மாவட்ட போலீஸ் தலைவர் துணை சூப்பிரடென்ட் Afandi Hussin உசேய்ன் தெரிவித்தார்.

 Tags
4 teenagers

seriously injured

split in two

The car


ரானாவில், ரிக்டர் அளவைக் கருவியில் 3.7-ஆக பதிவான நிலநடுக்கம் உணரப்பட்டது

கோத்தா கினபாலு, ஆகஸ்ட்டு 31 – ரானாவ் பகுதியில், இன்று காலை மணி 7.13 வாக்கில், ரிக்டர் அளவைக் கருவியில், 3.7-ஆக பதிவான பலவீனமான நிலநடுக்கம் ஏற்பட்டது.

ரானாவிற்கு வடமேற்குப் பகுதியில் 13 கிலோமீட்டர் தூரத்தில், சுமார் ஐந்து கிலோமீட்டர் ஆழத்தில் அந்த நிலநடுக்கம் மையமிட்டிருந்ததாக, மலேசிய வானிலை ஆய்வு மையம் ஓர் அறிக்கையின் வாயிலாக தெரிவித்தது.

ரனாவ் மற்றும் அதன் சுற்று வட்டாரப் பகுதிகளில் அந்த நிலநடுக்கம் உணரப்பட்டதாக கூறப்படுகிறது.

அதனை தொடர்ந்து, ரானாவில் நிலைமை தொடர்ந்து கண்காணிக்கப்பட்டு வருவதாக, வானிலை ஆய்வு மையம் அந்த அறிக்கையில் குறிப்பிட்டுள்ளது.

 Tags
3.7 skala

Gempa bumi

Richter landa Ranau

sabah


கோவிட்-19 தொற்றைக் காட்டிலும், விபத்துகளில் உயிரிழந்தவர்களின் எண்ணிக்கை அதிகம்

நாட்டில், கோவிட்-19 பெருந்தொற்றைக் காட்டிலும், சாலை விபத்துகளில் உயிரிழந்தவர்களின் எண்ணிக்கை அதிகம் என போக்குவரத்து அமைச்சர் அந்தோனி லோக் தெரிவித்தார்.

2021-ஆம் ஆண்டு நாட்டில் மொத்தம் மூன்று லட்சத்து 70 ஆயிரத்து 286 சாலை விபத்துகள் நிகழ்ந்த வேளை ; நான்காயிரத்து 539 உயிரிழப்புகள் பதிவுச் செய்யப்பட்டன.

அந்த எண்ணிக்கை கடந்தாண்டு 160-ஆக குறைந்து, நான்காயிரத்து 379-ஆக பதிவானது.

கடந்தாண்டு சாலை விபத்துகளில் உயிரிழந்தவர்களின் எண்ணிக்கை சற்று குறைவாக பதிவான போதிலும், இன்னமும் கவலை அளிக்கும் வகையிலேயே உள்ளதை அந்தோணி லோக் சுட்டிக் காட்டினார்.

கடந்தாண்டு நெடுகிலும் மொத்தம் நான்கு லட்சத்து ஈராயிரத்து 626 சாலை விபத்துகள் பதிவுச் செய்யப்பட்ட வேளை ; அதில் 11 ஆயிரத்து 325 விபத்துகள் சீனப் பெருநாள் காலத்தின் போது நிகழ்ந்தவை ஆகும்.

அதனால், நாட்டில் சாலை பாதுகாப்பு பெருமைப்படக்கூடிய அளவிற்கு இன்னும் இல்லை எனவும் அமைச்சர் குறிப்பிட்டார்.

 Tags
is higher than from Covid-19

The death

toll from accidents


வெள்ளத்தில் எழுபதுக்கும் அதிகமான முதலைகள் தப்பின ; மக்கள் பீதி

ஷென்ஷே, செப்டம்பர் 13 – தென் சீனாவில் ஏற்பட்டுள்ள வெள்ளப்பெருக்கால், முதலை பண்ணை ஒன்றில் இருந்த எழுபதுக்கும் அதிகமான முதலைகள் மாயமானதாக கூறப்படுகிறது.

மாமிங் (Maoming) நகரில் கடந்த சில நாட்களாக பெய்த அடை மழையைத் தொடர்ந்து, வெள்ளம் பெருக்கெடுத்து ஓடிய போது, அந்த முதலைகள் தப்பிச் சென்றன.

குறிப்பாக, முதலை பண்ணைக்கு அருகிலுள்ள ஏரி ஒன்று கரைப்புரண்டு ஓடியதே அதற்கு காரணம் என கூறப்படுகிறது.

அதனால், ஆபத்தான அந்த ஊர்வன விலங்குகளை உடனடியாக பிடிக்க, அவசரக் குழு மாமிங் நகருக்கு அனுப்பு வைக்கப்பட்டுள்ளதாக, உள்நாட்டு ஊடகங்கள் செய்தி வெளியிட்டுள்ளன.

எனினும், மாமிங் நகரில் வெள்ளம் மோசமடைந்துள்ளதால், தப்பிச் சென்ற முதலைகளைத் தேடும் பணிகள் கடினமாகியுள்ளது. அதனால், பாதுகாப்பு கருதி, மக்கள் வீடுகளிலேயே இருக்குமாறு கேட்டுக் கொள்ளப்பட்டுள்ளனர்.

 Tags
70 buaya terlepas

banjir

china


காரையும், லோரியையும் உட்படுத்திய சாலை விபத்தில், காப்புறுதி முகவர்கள் இருவர் உயிரிழந்தனர்

மலாக்கா, ஜாசினில், கார் ஒன்று கொள்கலன் லோரியை மோதி விபத்துக்குள்ளான சம்பவத்தில், காப்புறுதி முகவர்கள் இருவர் சம்பவ இடத்திலேயே உயிரிழந்தனர்.

அதிகாலை மணி ஐந்து வாக்கில், சாலை சமிக்ஞை விளக்குப் பகுதியில் நிகழ்ந்த அவ்விபத்தில், Toyota Vios ரக காரின் ஓட்டுனரான 31 வயது பட்ரூல் ஷாம் நோர் இப்ராஹிமும், 33 வயது ஏசாம் ஹசிம் அஹ்யாட்டும் உயிரிழந்தனர்.

சமிக்ஞை விளக்கை பின்பற்றி ஜாசின் நோக்கி சென்ற லோரியை, எதிர்புறத்தில் வந்த கார் மோதி, கவிழ்ந்து விபத்துக்குள்ளானது தொடக்க கட்ட விசாரணையில் தெரிய வந்தது.

 Tags
agents

car

collided

insurance

killed

tanker

Two


15  மாணவர்ளுக்கும்  குறைந்த பள்ளிகளை  மூடும்படி    அன்வார்   கூறவில்லை   செனட்டர் வில்சன் விளக்கம்

கோலாலம்பூர், ஜூன் 15 –

நாட்டில் 15 மாணவர்களுக்கும் குறைவாக உளள தமிழ்ப்பள்ளிகள் மூடப்படும் என்று பிரதமர் டத்தோஸ்ரீ அன்வார் இப்ராஹிம் கூறவில்லை என

மஇகாவின் கல்விக் குழுத் தலைவர் செனட்டர் டத்தோ நெல்சன் ரெங்கநாதன் தெரிவித்திருக்கிறார். நாட்டில் இருக்கின்ற தமிழ்ப்பள்ளிகளில் 15க்கும் குறைவான மாணவர்களைக் கொண்ட பள்ளிகளை மூடப்படும் என்று பிரதமர் கூறியதாக கடந்த 2 நாட்களாக ஊடகங்களில் வெளியான தகவலில் உண்மையில்லை என அவர் விவரித்தார். கடந்த சனிக்கிழமை ஜூன் 10 ஆம்தேதி ஷா அலாம் மாநாட்டு மண்டபத்தில் நடைபெற்ற கல்வி மேம்பாடு மற்றும் இந்தியர்களின் எதிர்காலம் மீதான மாநாட்டின்போது குறைந்த மாணவர்களைக் கொண்ட தமிழ்ப் பள்ளிகள் மூடப்படும் என்று பிரதமர் கூறவில்லை.

 Tags
anwar ibrahim

nelson information

tamil school


Paracetamol மாத்திரைகளை விழுங்கச் சொல்லி OKU மகனை கத்தியால் குத்திய தாய் ; தன்னை தானே குத்திக் கொண்டு தற்கொலை

மலாக்கா, ஜூலை 13 – தாமான் கோத்தா லக்சமனாவிலுள்ள, வீடொன்றில், நேற்று மாலை மணி மூன்று வாக்கில், 56 வயது பெண் ஒருவர் தன்னைத் தானே கத்தியால் குத்திக் கொண்டு இறந்து கிடக்கக் காணப்பட்டார்.

முன்னதாக, தனது 26 வயது மாற்றுத் திறனாளி மகனுக்கு Paracetamol மாத்திரைகளை கொடுத்து சாப்பிட சொன்ன அப்பெண், பின்னர் அவரை கழுத்தில் கத்தியால் குத்தி கொலை செய்ய முயன்றுள்ளார்.

எனினும், அதிஷ்டவசமாக உயிர்தப்பிய அவ்வாடவர் தனது பாட்டியை தொலைப்பேசி வாயிலாக அழைத்து விவரத்தை கூறியுள்ளார்.

உடனடியாக சம்பவ இடத்திற்கு விரைந்த குடும்பத்தார், வீட்டின் வரவேற்பு அறையில் அப்பெண் இறந்து கிடந்ததை கண்டதாக கூறப்படுகிறது.

அச்சம்பவத்துக்கான காரணம் இன்னும் தெரியவில்லை. பாலர் பள்ளி ஆசிரியையான அப்பெண் கடந்த சில நாட்களாக மன உளைச்சலில் இருந்தது தொடக்க கட்ட விசாரணையில் தெரிய வந்துள்ளதாக, மலாக்கா தெங்ஙா மாவட்ட போலீஸ் தலைவர் கிறிஸ்டோபர் பாட்டிட் தெரிவித்தார்.

அதனால், அதனை ஒரு திடீர் மரணச் சம்பவமாக போலீஸ் வகைப்படுத்தியுள்ளது.

 Tags
bunuh diri

Ibu suruh anak OKU

telan parasetamol sebelum tikam leher mangsa


பாலத்தை  புதுப்பிக்கும்  குத்தகை  பணிகளுக்காக ஆகட்டு  5ஆம் தேதி தொடங்கி  கோலாலம்பூரில்    பல்வேறு சாலைகள் மூடப்படும்

கோலாலம்பூர், ஆக 2 – கோலாலம்பூர் Loke Yew சாலை சுற்றுவட்டத்தில் உள்ள மேம்பாலத்தை புதுப்பிக்கும் மற்றும் பழுதுபார்க்கும் குத்ததை பணிகளுக்காக கூட்டரசு தலைநகரிலுள்ள பல்வேறு சாலைகள் ஆகஸ்டு 5 ஆம் தேதி தொடங்கி அடுத்த ஆண்டு ஆகஸ்டு 4ஆம் தேதிவரை மூடப்படவிருக்கின்றன. Sungai Besi அல்லது Petaling Jaya விற்கு செல்லும் ( Fraser Busines Park) எதிர்ப்புறம்

Loke yew roundabout சாலை மூடப்படும் என கோலாலம்பூர் மாநகர் மன்றம் நேற்று வெளியிட்ட அறிக்கையொன்றில் தெரிவித்துள்ளது.

சாலையை பயன்படுத்துவோர் சுங்கை பீசி அல்லது பெட்டாலிங் ஜெயாவுக்கு செல்வதற்கு கம்போங் பண்டான் சாலை சுற்றுவட்ட பகுதியில் மாற்று வழியை பயன்படுத்தும்படி கேட்டுக்கொள்ளப்படுகின்றனர். சுங்கை பீசி அல்லது பெட்டாலிங் ஜெயாவிலிருந்து கம்போங் பண்டான் சாலை சுற்றுவட்டத்திற்கு செல்வோர் Loke Yew சாலை சுற்றுவட்டத்தில் இடதுபுற பகுதியில் திருப்பிவிடப்பட்ட மாற்று வழியை பயன்படுத்தும்படி கேட்டுக்கொள்ளப்படுகின்றனர்.

 Tags
bridge construction

from Aug 5 for renovation

Several roads in KL

to be closed for a year


கடந்தாண்டின் நான்காம் காலாண்டில், தினசரி நாட்டில்  எட்டு கோடியே 40 லட்சம் இணைய தாக்குதல்கள் பதிவு

கடந்தாண்டின் நான்காம் காலாண்டில், நாட்டில் அன்றாடம் சராசரியாக எட்டு கோடியே 40 லட்சம் இணைய தாக்குதல்கள் பதிவுச் செய்யப்பட்டன.

அதனை, உலகளாவிய இணைய பாதுகாப்பு தீர்வு வழங்குநரான Fortinet தெரிவித்தது.

இணைய வைரஸ்கள், Botnets இணைய தொடர்பு சாதனங்கள், அல்லது ஊடுருவல்கள் ஆகியவை அந்த தாக்குதல்களில் அடங்குமென தென்கிழக்காசியா மற்றும் ஹாங் காங்கிற்கான Fortinet சுட்டிக்காட்டியது.

அதனால், இவ்வட்டாரத்தில், இணைய தாக்குதல்களால் மோசமான பாதிப்புகளை எதிர்கொள்ள கூடிய நாடுகளில் ஒன்றாக மலேசியா உருவெடுத்துள்ளது.

அதே சமயம், கடந்தாண்டின் நான்காம் காலாண்டில், உலக அளவில், நாள் ஒன்றுக்கு 20 ஆயிரம் கோடி இணைய தாக்குதல்கள் பதிவுச் செய்யப்பட்டதும் குறிப்பிடத்தக்கது.

 Tags
84 million

cyber attacks daily

in fourth quarter

last year

Malaysia recorded


லைசென்ஸ் இன்றி எதிர் சாலையில் கார் ஓட்டிய 13 வயது இளைஞன் கைது

கோலாலம்பூர், ஜூன் 30 – லைசென்ஸ் இன்றி கார் ஓட்டியதோடு எதிர் சாலையில் காரை செலுத்திய 13 வயது இளைஞன் ஒருவன் கைது செய்யப்பட்டுள்ளான்.

திரெங்கானு Chukaiயில் இச்சம்பவம் நிகழ்ந்துள்ளது.

தனது நண்பர்கள் நால்வரை ஏற்றிக்கொண்டு காரை ஓட்டிச் சென்றபோது அந்த பையன் கைதானதாக Kemaman போலீஸ் தலைவர் Hanyan Ramlan கூறினார்.

Taman Banggol Indah வில் வெள்ளை நிற புரோட்டோன் சாகா காரை ஓட்டிச் சென்றபோது அந்த இளைஞன் தப்பிச் சென்றதாகவும் அதனைத் தொடர்ந்து அப்பகுதியில் தேடப்பட்டபோது அவன் கைது செய்யப்பட்டதாக Hanyan Ramlan தெரிவித்தார்.

அதற்கு முன்னதாக காரை நிறுத்தும்படி மூன்று முறை எச்சரிக்கை விடுத்தும் தொடர்ந்து காரை ஓட்டிச் சென்றதால் சுமார் 10 கிலோமீட்டர் தூரம் போலிசார் துரத்தியுள்ளனர்.

அந்த இளைஞனுடன் காரில் இருந்த 13 முதல் 16 வயதுடைய இதர நால்வரும் கைது செய்யப்பட்டனர்.

 Tags
lawan arus

Pandu kereta

remaja 13 ditahun

tanpa lesen


மலேசியா  உட்பட 30-கும் மேற்பட்ட நாடுகளில் நெட்பிலிக்ஸ் சேவையின்  கட்டணம் குறைப்பு

கலிபோர்னியா, பிப் 24 – மிகப் பெரிய ஸ்ட்ரீமிங் நிறுவனமான Netflix, உலகின் 30-கும் மேற்பட்ட நாடுகளில் அதன் சேவை கட்டணத்தைக் குறைத்துள்ளது.

பல நாடுகளில் அதிகரித்திருக்கும் வாழ்க்கை செலவீனத்தால் , மக்கள் செலவுகளைக் குறைத்து கொண்டிருப்பதை அடுத்து ,

அதிகமான சந்தாதரர்களைக் கவர, Netflix இந்த கட்டண குறைப்பை அறிவித்துள்ளது.

அதோடு, 190-கும் மேற்பட்ட நாடுகளில் தனது சேவையை மேற்கொள்ளும் நெட்பிலிக்ஸ் , Amazon, HBO, Disney ஆகிய ஸ்ட்ரீமிங் நிறுவனங்களிடமிருந்தும் போட்டியை எதிர்நோக்கியுள்ளது.

அதையடுத்து, மலேசியா, இந்தோனேசியா, தாய்லாந்து, பிலிப்பீன்ஸ், குரோஷியா, வெனிசுவாலா, கென்யா, ஈரான் உட்பட 30 –கும் அதிகமான நாடுகளில் , Netflix அதன் சேவை கட்டணத்தைக் குறைத்துள்ளது.

இந்த கட்டண குறைப்பு, Netflix -சின் சில குறிப்பிட்ட திட்டங்களை உட்படுத்தியிருக்கும் நிலையில் சில திட்டங்களுக்கான கட்டணம் பாதி வரை குறைந்துள்ளது .

 Tags
for subscribers in

more than 30 countries

Netflix cuts prices


பெண்களே அலட்சியம் வேண்டாம் ; Barbie வில்லைகளை வாகனங்களில் ஒட்டுவதை தவிர்த்துக் கொள்ளுங்கள்

பெட்டாலிங் ஜெயா, ஜூலை 21 – பார்பி “ஸ்டிக்கர்களை” ஒட்டுவது உட்பட பெண்களின் வாகனம் என்பதை எளிதாக அடையாளப்படுத்தும் அம்சங்களை தங்கள் வாகனங்களில் அதிகமாக வைக்க வேண்டாம் என, ட்விட்டர் பயனர் ஒருவர் பெண் ஓட்டுனர்களுக்கு நினைவுறுத்தியுள்ளார்.

சுய பாதுகாப்பை உறுதிச் செய்துக் கொள்ள, பெண் ஓட்டுனர்கள் அவ்விவகாரத்தை அலட்சியமாக எடுத்துக் கொள்ள கூடாது எனவும் azyan Draws எனும் அந்நபர் வலியுறுத்தியுள்ளார்.

அது அழகாக இருக்கலாம். எனினும், பாதுகாப்பு காரணங்களுக்காக, ஒரு வாகனம் பெண்ணுடையது என்பதை பகிரங்கமாக அடையாளபடுத்திக் கொள்ளாமல் இருப்பது நல்லது என தமக்கு இதற்கு முன் ஆலோசனை வழங்கப்பட்டதையும் அவர் சுட்டிக் காட்டினார்.

அதே போல, வாகனங்களில் விலை உயர்ந்த ஆடை அணிகலன்களையும், இளஞ் சிவப்பு நிறத்திலான பொருட்களையும் வைப்பதையும் தவிர்க்குமாறு அவர் கேட்டுக் கொண்டார்.

சுய பாதுகாப்பை உறுதிச் செய்துக் கொள்ள விரும்பும் பெண்களுக்கு இது ஒரு சிறிய நினைவுறுத்தல் என azyan Draws பதிவிட்டுள்ளார்.

அவரது அந்த ஆலோசனயை பலர் ஏற்றுக் கொண்டுள்ள வேளை ; தங்களுக்கு நிகழ்ந்த அனுபவங்களையும் பகிர்ந்து வருகின்றனர்.

“நீங்கள் சொல்வது முற்றிலும் சரி. கார் நிறுத்துமிடம் பயங்கரமாக இருக்கும் என்பதால், ஒரு ஆணுடைய காரை போல இருக்க வேண்டும் என்பதற்காக, என்னுடைய காரில் மாபியா மற்றும் மண்டை ஓடுகளின் வில்லைகளை ஒட்டி வைத்துள்ளேன்” என Gorjes என்பவர் பதிவிட்டுள்ளார்.

முன்பு, அடையாளம் தெரியாத நபர் பின் தொடர்ந்து வந்த அனுபவம் இருப்பதால், தனது காரை ஆண் ஒருவருடைய காரை போல அலங்கரித்துள்ளதாக, மற்றொரு பயனர் குறிப்பிட்டுள்ளார்.

“அழகை காட்டிலும் என் வாழ்க்கை மீது எனக்கு கூடுதல் அக்கரை உள்ளது. அதனால் ஆண்களுக்கு பிடித்த நிறத்திலேயே நான் கார்களை தேர்வுச் செய்வது வழக்கம்” எனவும் ஒருவர் கூறியுள்ளார்.

 Tags
jangan pamer pelekat Barbie

pada kereta

Pemandu wanita


போலிஸ்காரரை மோதிய முன்னாள் சட்டமன்ற உறுப்பினருக்கு 300 ரிங்கிட் அபராதம், 7000 ரிங்கிட் நஷ்ட ஈடு உத்தரவு

ஜோர்ச் டவுன், செப் 5 – தமது வாகனத்தைக் கட்டுப்படுத்த முடியாமல் மோட்டார் சைக்கிளில் சென்று கொண்டிருந்த போலிஸ்காரரை மோதிய ஒரு முன்னாள் சட்டமன்ற உறுப்பினருக்கு 300 ரிங்கிட் அபராதம் மற்றும் 7000 ரிங்கிட் நஷ்ட ஈடு விதித்து நீதிமன்றம் தீர்ப்பளித்துள்ளது.

பினாங்கு, சுங்கை பினாங்கு முன்னாள் சட்டமன்ற உறுப்பினரான Koid Teng Guan கடந்த 2021 ஜனவரி 4-ஆம் தேதி நள்ளிரவுக்கு முன்னர் நடந்த தமது தவற்றை ஒப்புக் கொண்ட பிறகு மாஜிஸ்திரேட் Azlan Basri அத்தீர்பை வழங்கினார்.

சம்பவத்தன்று பணியில் இல்லாத போலிஸ்காரர் Zul Majdi Mahmud தமது மோட்டர் சைக்கிளில் சென்று கொண்டிருந்த போது Koid Teng Guan மோதியதால் அவர் காயமுற்றதோடு அவரின் மோட்டர் சைக்கிலும் சேதமுற்றது.

குற்றவாளி சார்பில் ஆஜரான வழக்கறிஞர் RSN Rayer இது Koid-டின் முதல் குற்றம் என்பதால் குறைந்தபட்ச தண்டனை வழங்ககுமாறு கேட்டுக் கொண்டார். மாஜிஸ்திரேட் பாதிக்கப்பட்ட போலிஸ்காரரிடம் மோட்டார் பழுதுக்கு 7000 ரிங்கிட் நஷ்டஈடு போதுமா எனக் கேட்க அவரும் ஒப்புக்கொள்ள தீர்ப்பும் அதற்கேற்ப வழங்கப்பட்டது.

 Tags
Former Penang

into policeman

rep fined for crashing


மார்ச்  15 தொடங்கி  வெளிநாட்டவர்களுக்கு மீண்டும் விசா  அனுமதிகளை வெளியிடுகிறது சீனா

வாஷிங்டன், மார்ச் 14 – நாளை மார்ச் 15-ஆம் தேதி தொடங்கி, பல்வேறு பிரிவுகளுக்கான விசா அனுமதிகளை சீனா, மீண்டும் வழங்கவிருக்கிறது.

அதோடு, ஹய்னான் தீவு உட்பட ( Hainan) பல்வேறு இடங்களுக்கான விசா கட்டுப்பாடுகளை அகற்றுவதோடு, ஷங்காய் ( Shanghai ) துறைமுகத்தை கடக்கும் பயண கப்பல்களுக்கான கட்டுப்பாடுகளையும் அந்நாடு அகற்றவுள்ளது.

மேலும், ஹங் காங்கில் (Hong Kong) இருந்தும் மாக்காவில் (Macao )இருந்தும் வரும் வெளிநாட்டவர்கள் , Guangdong-கிற்குள் விசா இன்றி நுழையும் அனுமதியையும் மீண்டும் சீனா வழங்கவிருக்கிறது.

 Tags
China to resume

for foreigners

issuing visas

starting March 15


சீனாவுடன் கையெழுத்தான முதலீட்டுத் திட்டங்கள் இவ்வாண்டு அல்லது  அடுத்தாண்டு செயல்பாட்டுக்கு வரும்

கோலாலம்பூர், ஏப் 4 – பெய்ஜிங்கிற்கான தமது அண்மைய பயணத்தின் போது கையெழுத்தான 17,000 கோடி ரிங்கிட் மதிப்பிலான 19 முதலீட்டுத் திட்டங்கள் , இவ்வாண்டு அல்லது அடுத்தாண்டுக்குள் செயல்படுத்தப்படுமென, பிரதமர் டத்தோ ஶ்ரீ அன்வார் இப்ராஹிம் ( Dato Seri Anwar Ibrahim ) தெரிவித்தார்.

குறிப்பிட்ட கால கட்டத்துக்குள் அந்த திட்டங்களை செயல்படுத்த சீன பிரதமர் Li Qiang -குடன் இணக்கம் காணப்பட்டதாக அவர் கூறினார்.

அண்மையில் , பெய்ஜிங்கிற்கான பயணத்தின் போது, மலேசிய – சீன வர்த்தக நிறுவனங்களுக்கு இடையில் மொத்தம் 19 கருத்திணக்க உடன்படிக்கைகள் கையெழுத்தானதாக பிரதமர் அறிவித்தார்.

அதையடுத்து, அந்த கருத்திணக்க உடன்பாட்டில் உள்ள திட்டங்கள் எப்போது செயல்பாட்டுக்கு வருமென இன்று, மக்களவையில் கேள்வி எழுப்பப்பட்டது . அதன் தொடர்பில் பிரதமர் அவ்வாறு கருத்துரைத்தார்.

 Tags
anwar

implemented this year

Investment of

or next year

RM170 billion from China


கூட்டரசு பிரதேசத்திற்கு  அமைச்சர்  இல்லாதது  பெரும் இழப்பு  –  காலிட்  சமாட்

கோலாலம்பூர், மார்ச் 9 – கூட்டரசு பிரதேசம் துரித வளர்ச்சி கண்டு வருவதால் அதனை நிர்வகிப்பதற்கு அமைச்சர் தேவையென கூட்டரசு பிரதேசத்தின் முன்னாள் அமைச்சரான காலிட் சமாட் தெரிவித்திருக்கிறார். அமைச்சரவை அமைக்கப்பட்டபோது கூட்டரசு பிரதேசத்திற்கு அமைச்சர் தேவை என்ற கருத்தை ஏற்கனவே பிரதமர் டத்தோஸ்ரீ அன்வார் இப்ராஹிமிடம் வலியுறுத்தியிருந்ததையும் அவர் சுட்டிக்காட்டினார். இதற்கு முந்தைய அரசாங்கத்தைவிட ஒற்றுமை அரசாங்கம் சிறிய அளவிலான அமைச்சரைவையை முய்ற்சிக்கப் போவதாக அன்வார் கூறியிருந்ததாக காலிட் சமாட் தெரிவித்தார். அவரது முயற்சிக்கு நாம் மதிப்பு கொடுப்போம் . அதே வேளையில் சிக்கன நடவடிக்கை என்ற பெயரில் கோலாலம்பூர், புத்ரா ஜெயா மற்றும் லபுவான் ஆகிய கூட்டரசு பிரதேச வட்டாரங்களுக்கு ஆற்றல்மிக்க நிர்வாகம் தேவையென அவர் கூறினார்.

 Tags
no minister despite

said Khalid

the government's austerity

WP lost


ஜானா விபாவா  திட்டம் மீதான  விசாரணையில்  அரசியல்வாதியின்  மகனும் சிக்கியுள்ளார் !

கோலாலம்பூர், மார்ச் 14 – Jana Wibawa திட்டம் தொடர்பான விசாரணையில் ஈடுபட்டுள்ள எம்.ஏ.சி.சி எனப்படும் மலேசிய ஊழல் தடுப்பு ஆணையத்தின் விசாரணை வலையில் அரசியல்வாதி ஒருவரின் மகனும் சிக்கியிருக்கிறார் என தகவல்கள் வெளியாகியுள்ளன.

அந்த திட்டம் தொடர்பான ஊழலில் முக்கிய பின்னணியாக இருந்த டத்தோ ரோய், சம்பந்தப்பட்ட அரசியல்வாதியின் மகனின் பெயரை எம்.ஏ.சி.சி அதிகாரிகளிடம் தெரிவித்துள்ளார். ஒரு வர்த்தகரான அந்த நபரும் தற்போது எம்.ஏ.சி.யின் விசாரணைக்கு உள்ளாகியுள்ளார். Jana Wibawa ஊழலில் சம்பந்தப்பட்டவர்கள் கைது செய்யப்படாமல் இருப்பதற்காக லஞ்சம் பெற்றதன் தொடர்பில் எம்.ஏ.சி.சி-யின் அதிகாரி ஒருவர் உட்பட நால்வர் கைது செய்யப்பட்டனர். அரசியல் தலைவரின் குடும்ப உறுப்பினர்கள் புகார் செய்ததைத் தொடர்ந்து அவர்கள் கைது செய்யப்பட்டனர்.

 Tags
in its crosshairs

MACC has son

of political leader


காணாமல்போன  இளம் பெண்  பேராவில்  பாதுகாப்புடன்  கண்டுப்பிடிப்பு

கிள்ளான், மே 3 – கிள்ளான், தாமான் மேருவிலுள்ள தமது வீட்டில் கடந்த வெள்ளிக்கிழமை முதல் காணாவில்லையென அறிவிக்கப்பட்ட இளம் பெண் ஒருவர் நேற்று மதியம் பாதுகாப்புடன் காண்டுப்பிடிக்கப்பட்டார். 17 வயதுடைய Nur Adriana Natasya பேரா, Hutan Melintang இருப்பதை அவரது குடும்பத்தினர் கண்டறிந்ததாக க வட கிள்ளான் போலீஸ் தலைவர் துணை கமிஷனர் S. Vijaya Rao தெரிவித்தார். எழுத்துக் கோர்வை மறதியைக் கொண்ட அந்த இளம் பெண் இதற்கு முன் தமது வீட்டிலிருந்து மூன்று முறை ஓடியிருப்பதாக அவர் கூறினார். அப்போதெல்லாம் அவரது நண்பரின் வீட்டில் தங்கியிருந்த அவர் போலீஸ் கண்டுப்பிடித்தவுடன் வீட்டிற்கு திரும்பியதாகவும் Vijaya Rao கூறினார்.

 Tags
found sage

in Perak

Missing teenage girl


விருப்பமான உணவுகளுடன் நஜிப்பை சிறையில்  சென்று சந்தித்தேன் – சாஹிட் ஹமிடி

கோலாலம்பூர், ஜூன் 11 – முன்னாள் பிரதமர் நஜிப் ரசாக்கின் விருப்பமான உணவுகளுடன் அவரை காஜாங் சிறையில் சென்று சந்தித்ததாக தெரிவித்துள்ளார் துணைப் பிரதமர் சாஹிட் ஹமிடி.

அம்னோ கட்சி நஜிப்பின் விடுதலைக்காக தொடர்ந்து பாடுபட்டு வருவதாகவும், நஜிப்பின் கொள்கைகளை கட்சி தொடர்ந்து நிலைநாட்டும் என்றும் சாஹிட் நஜிப்பிடம் தெரிவித்ததாகவும் அவர் கூறியிருக்கின்றார்.

சுமார் 2 மணி நேரம் நிகழ்ந்த அந்த சந்திப்பின்போது,நஜிப்புடன் தனியாக பேச கிட்டதட்ட 1 மணி நேரம் வாய்ப்பு கிடைத்ததாகவும் கூறிய சாஹிட், தன்னுடன் அம்னோ கட்சியின் உச்சமன்ற உறுப்பினர் ஷம்சுல் அனுவாரும் சென்றிருந்ததாக சாஹிட் தகவல் வெளியிட்டுள்ளார்.

இச்சந்திப்பு குறித்து மேலும் கூறிய சாஹிட், நஜிப் தற்போது முனைவர் பட்டப்படிப்பை சிறையிலிருந்து மேற்கொண்டு வருவதாக கூறியிருக்கின்றார்.

 Tags
meet

najib

prison

zahid


கேரள திருநங்கையர் தம்பதிக்கு குழந்தை பிறந்தது

கேரளா, பிப் 9 – பலரது கவனத்தை ஈர்த்த கேரளாவைச் சேர்ந்த திருநங்கையர் தம்பதியருக்கு குழந்தை பிறந்துள்ளது.

பெண்ணாக பிறந்து ஆணாக மாறிய சாஹாட் (Zahad), கோழிகோடு அரசாங்க மருத்துவமனையில் குழந்தையைப் பிரசவித்தார். தங்களது குழந்தையின் பாலினத்தை அத்தம்பதியர் ரகசியமாக வைத்துள்ளனர்.

சாஹாட், ஜியா தம்பதியரின் கர்ப்பகால புகைப்படங்கள் சமூக வலைத்தளங்களில் வைரலாகியதை அடுத்து , கலவையான பல கருத்துகளை அத்தம்பதியர் பெற்றனர்.

அதில் தங்களது மனதை புண்படுத்தும் வார்த்தைகளும் அடங்குமென சாஹாட்டின் ஜோடியான ஜியா தெரிவித்தார்.

தங்கள் குழந்தையின் பிறப்பு தான் அவர்களுக்கு தாங்கள் வழங்கும் பதில் என ஜியா குறிப்பிட்டார்.

 Tags
baby secret

first in country

keeps gender

Kerala transman gives birth


சூப்பர் லீக் போட்டி  11ஆவது வெற்றியை  சிலாங்கூர்  பதிவு செய்தது

கோலாலம்பூர், ஜூலை 4 – சூப்பர் லீக் காற்பந்து போட்டியில் சிலாங்கூர் எப் .சி அணி 2 -1 என்ற கோல் கணக்கில் கூச்சிங் சிட்டி காற்பந்து அணியை வீழ்த்தியது. பெட்டாலிங் ஜெயா நகரான்மைக் கழக விளையாட்டரங்கில் நடைபெற்ற இந்த ஆட்டத்தில் வென்றதன் மூலம் முழு மூன்று புள்ளியை சிலாங்கூர் பெற்றது. அதோடு சூப்பர் லீக் போட்டியில் சிலாங்கூர் குழுவுக்கு கிடைத்த 11 ஆவது வெற்றி இதுவாகும். 15ஆட்டங்களில் விளையாடியுள்ள சிலாங்கூர் எப்.சி தற்போது 34 புள்ளிகளை பெற்றுள்ளது.

இதனிடையே மற்றொரு ஆட்டத்தில் ஜொகூரின் JDT அணி ஜோகூர் பாரு சுல்தான் இப்ராஹிம் விளையாட்டரங்கில் நடைபெற்ற ஆட்டத்தில் 6-1 என்ற கோல் கணக்கில் Kuala Lumpur city FC குழுவை வீழ்த்தியது. இந்த வெற்றியின் மூலம் சூப்பர் லீக் காற்பந்து போட்டியில் இதுவரை ஆடிய அனைத்து ஆட்டங்களிலும் தோல்வியை அடையாத குழு என்ற பெருமையை தற்கவைத்துக்கொண்டுள்ளது.

 Tags
dan JDT ratah kL city

kutip tiga mata

Selangor FC lega


சாலையில்  ஆணிகளை   வீசிய  நபருக்கு  போலீஸ்  வலைவீச்சு

பத்து காஜா, ஏப் 1 – Pusing கிற்கு அருகே Jalan Ipoh – Lumut சாலையில் வேண்டுமென்றே உள்நோக்கத்தோடு ஆணிகளை வீசியெறிந்ததாக கூறப்படும்

Nissan Almera கார் ஓட்டுனரை போலீசார் தேடி வருகின்றனர். இதன் தொடர்பில் 24 வினாடிகளைக் கொண்ட காணொளியை நெட்டிசன் ஒருவர் டிவிட்டரில் பதிவிட்டதை தொடர்ந்து அச்சம்பவத்தை போலீசார் அறிந்தனர். அந்த சாலையில் சென்ற தமது வாகனத்தின் டயரில் ஆணி குத்தியது குறித்து சாலையை பயன்படுத்திய வாகன ஓட்டுனர் போலீசில் புகார் செய்துள்ளதைத் தொடர்ந்து விசாரணை மேற்கொள்ளப்பட்டு வருவதாக மாவட்ட போலீஸ் தலைவர் துணை கமிஷனர் Mohamad Roy Suhaimi Sarif தெரிவித்தார்.

 Tags
for driver

on Jalan Ipoh -Lumut

Police Hunt

who malciously sprinkled nails


ஆழ்கடலில், ஏழு கிலோமீட்டர் தூரத்திற்கு Landcruiser வாகனத்தை ஓட்டி புதிய உலக சாதனை

கான்பெரா, ஆகஸ்ட்டு 9 – ஆஸ்திரேலியாவைச் சேர்ந்த கார் ஆர்வலர்கள் சிலர், நான்கு சக்கர வாகனத்தை, ஆழ்கடலில் ஏழு கிலோமீட்டர் தூரம் வரை ஓட்டி புதிய உலக சாதனையை பதிவுச் செய்துள்ளனர்.

ஜூலை 29-ஆம் தேதி, “சேற்று நண்டு” என அழைக்கப்படும் அந்த Landcruiser, ஆஸ்திரேலியாவின் வட பகுதியிலுள்ள, மண்டோரா கடற்கரையிலிருந்து, டார்வின் துறைமுகம் வரை, கடல் நீருக்கடியில் அதிக தூரம் பயணித்த வாகனம் எனும் புதிய உலக சாதனையைப் பதிவுச் செய்தது.

வெறும் ஐயாயிரம் ஆஸ்திரேலிய டாலர் அல்லது 14 ஆயிரத்து 989 ரிங்கிட் விலையில் இணையம் வாயிலாக வாங்கப்பட்ட அந்த 1978-ஆம் ஆண்டு Landcruiser நான்கு சக்கர வாகனம், பின்னர் நீருக்கடியில் இயங்கும் வகையில் காப்பிடப்பட்ட மின்சார வாகனமாக மாற்றியமைக்கப்பட்டது.

இயந்திர பொறியியலாளர்களும், முக்குளிப்பு வீரர்களும் இணைந்து அதன் இயந்திரத்தை நீர்ப்புகா இயந்திரமாக மேம்படுத்தினர்.

நீருக்கடியில் பயணிக்கும் போது வாகனம் மிதக்காமல் இருக்கவும், ஆழ்கடல் மண்ணில் சிக்கிக் கொள்ளாமல் இருக்கவும், அதன் டயர்கள் மாற்றப்பட்டு, 150 கிலோகிராம் எடை வரை நீர் நிரப்பப்பட்டது.

ஆறு மாதக் கடின உழைப்பிற்கு பிறகு அந்த வாகனம் நீருக்கடியில் புதிய சாதனையை படைத்துள்ளது.

1983-ஆம் ஆண்டு, இதே போல ஆழ்கடலில் வாகனத்தை ஓட்டும் முயற்சி மேற்கொள்ளப்பட்ட வேளை ; அது பாதியிலேயே தடைப்பட்டது குறிப்பிடத்தக்கது.

 Tags
di dasar laut

Toyota Landcruiser dipandu 7 kilometer


சாலையைக் கடக்க முயன்ற பூனை ; தவிர்க்க முயன்ற கார் கடையில் புகுந்து விபத்துக்குள்ளானது

செகாமாட், செப்டம்பர் 18 – சாலையை கடக்க முயன்ற பூனையைத் தவிர்க்க முயன்ற மைவி கார் விபத்துக்குள்ளாகி கடையில் புகுந்ததால், இரு நண்பர்கள் பதற்றமான சூழலை எதிர்கொள்ள நேரிட்டது.

நேற்று மாலை மணி 6.15 வாக்கில், ஜாலான் மூவார் – செகாமாட் சாலையிலுள்ள, கம்போங் லுபோக் பத்துவில் நிகழ்ந்தது.

சம்பவத்தின் போது, 25 வயது இளைஞர் ஒருவர் செலுத்திய கார் கட்டுப்பாட்டை இழந்து, சாலையோரத்தில் இருந்த புல் மேட்டை மோதி, கடையில் புகுந்து விபத்துக்குள்ளானதாக, செகாமாட் மாவட்ட போலீஸ் தலைவர் சுப்ரிடெண்டன் அஹ்மட் ஜம்ரி மரின்சா தெரிவித்தார்.

எனினும், அச்சம்பவத்தில், காரில் இருந்த இரு நண்பர்களுக்கும் காயம் எதுவும் ஏற்படவில்லை.

சம்பவத்தின் போது, கடையில் வாடிக்கையாளர் யாரும் இல்லை என்பதோடு, உரிமையாளர் கடையின் பின்புறத்தில் வேலை செய்துக் கொண்டிருந்ததால், உயிருடற் சேதம் எதுவும் பதிவுச் செய்யப்படவில்லை.

அச்சம்பவம் குறித்து தகவல் அறிந்த பொதுமக்கள் போலீசாரை தொடர்புக் கொள்ளுமாறு கேட்டுக் கொள்ளப்படுகின்றனர்

 Tags
Elak haiwan

kereta terbabas

melintas jalan

rempuh kedai


ஸ்தாபாக்கில் தான் முஸ்லிம் என்பதை நிருபிக்க ஆணுறுப்பைக் காட்டிய ஆடவன் கைது

கோலாலம்பூர் அக் 4 – கடந்த ஞாயிற்றுக்கிழமை கோலாலம்பூர் ஸ்தாபாக்கில் தொழுகை இடத்தில் அத்துமீறி புகுந்து தனது ஆணுறுப்பை காட்டிய வெளிநாட்டு ஆடவன் கைது செய்யப்பட்டான்.

இரவு 10.30 மணியளவில் சம்பந்தப்பட்ட ஆடவன் தொழுகை இடத்தின் மதிசுவரில் ஏறி உள்ளே நுழைந்துள்ளான் . அத்துமீறி நுழைந்த அவனை மற்றவர்கள் பிடிக்க முற்பட்டபோது தனது கால்சட்டையை அகற்றி ஆணுறுப்பைக் காட்டி தானும் ஒரு முஸ்லிம்தான் என கூறியுள்ளான்.

இதனிடையே அவனை பிடித்த பொதுமக்கள் போலீசுக்கு தகவல் தர அவன் கைது செய்யப்பட்டான். அத்துமீறி ஒரு இடத்தில் புகுந்ததற்காகவும், ஆணுறுப்பை வெளியே காட்டி மற்றவர்களுக்கு சங்கடத்தை ஏற்படுத்தியதற்காகவும் அவ்வாடவன் மீது வழக்கு தொடரப்பட்டுள்ளது.

 Tags
Ceroboh surau

lari tunjuk kemaluan


அறுவை சிகிச்சை நிபுணரை கொன்று பல துண்டுகளாக கூறுபோட்ட நடிகரின் மகன் ; குற்றத்தை ஒப்புக் கொண்டான்

தாய்லாந்து, ஆகஸ்ட்டு 9 – கோ பாங்கனிலுள்ள (Koh Pha Ngan), உல்லாச தங்கும் விடுதி ஒன்றில், வெளிநாட்டு ஆடவரை கொன்று பல துண்டுகளாக வெட்டிய குற்றத்தை, ஸ்பெயின் நாட்டைச் சேர்ந்த நடிகர் ஒருவரின் மகன் ஒப்புக் கொண்டுள்ளான்.

கொலம்பியாவைச் சேர்ந்த, பிளாஸ்டிக் அறுவை சிகிச்சை நிபுணரான 44 வயது எட்வின் அரியெதா அர்திகாவுடையது (Edwin Arrieta Arteaga) என நம்பப்படும், இடுப்பு,தொடை உள்ளிட்ட சில உடல் பாகங்கள், கடந்த வியாழக்கிழமை, குப்பை கொட்டும் இடத்திலிருந்து கண்டெடுக்கப்பட்டதாக, அந்நாட்டு போலீசார் தெரிவித்தனர்.

இந்நிலையில், ஜூலை 31-ஆம் தேதி, சுற்றுப் பயணியாக தாய்லாந்து வந்தடைந்த 29 வயது ஆடவன், அந்த கொடூர கொலையை புரிந்ததை ஒப்புக் கொண்டுள்ளான்.

தற்சமயம், மேல் விசாரணைக்காக அவன் போலீஸ் தடுப்புக் காவலில் வைக்கப்பட்டுள்ளான்.

கொலையாளியும், கொலையுண்டவரும் ஏற்கனவே அறிமுகமானவர்கள். எனினும், அந்த கொலைக்கான காரணம் இன்னும் தெரியவில்லை.

 Tags
Anak pelakon bunuh

kerat mayat doktor bedah


கிளினிக்கில் திருடிய ஆடவன் வைரல் ; போலீஸ் வலை வீச்சு

கோம்பாக், ஜூலை 28 – பத்து கேவ்ஸ், தாமான் ஸ்ரீ கோம்பாக்கிலுள்ள, தனியார் கிளினிக் ஊழியரின் கைப்பேசியை திருடியதாக சந்தேகிக்கப்படும் நபரை போலீசார் தேடி வருகின்றனர்.

அச்சம்பவம் தொடர்பில் வைரலான வீடியோவை போலீஸ் இன்று அடையாளம் கண்டதாக, கோம்பாக் மாவட்ட இடைக்கால போலீஸ் தலைவர் சுப்ரிடெண்டன் நோர் அரிப்பின் முஹமட் நாசிர் தெரிவித்தார்.

நேற்று காலை மணி 8.13 வாக்கில், கிளினிக்கில் 21 வயது பெண் பணியாளர் வேலை செய்துக் கொண்டிருந்த போது அச்சம்பவம் நிகழ்ந்தது தொடக்க கட்ட விசாரணையில் தெரிய வந்துள்ளது.

வாடிக்கையாளர் பதிவு முகப்பில் வைக்கப்பட்டிருந்த தனது கைப்பேசியை காணவில்லை என்பதை உணர்ந்த அப்பெண், CCTV காமிரா பதிவை ஆராய்ந்த போது, கிளினிக்கில் புகுந்த ஆடவன் ஒருவன், அதனை எடுத்துச் செல்வதை கண்டுள்ளார்.

அப்பெண் வழங்கிய புகாரின் அடிப்படையில், தற்சமயம் அவ்வாடவன் தேடப்பட்டு வருகிறான்.

முன்னதாக, கிளினிக்கில் நுழையும் ஆடவன், அங்கிருந்து கைப்பேசியை திருடிக் கொண்டு வெளியேறும் 36 வினாடி காணொளி ஒன்று வைரலானது குறிப்பிடத்தக்கது.

 Tags
Lelaki tular

mencuri dalam klinik diburu


வெடிகுண்டு இருப்பதாக  புரளி  வாடகை கார்  ஓட்டுனருக்கு  ஒரு நாள் சிறை  ரி.ம 4,000 அபராதம்

ஈப்போ, ஆக 31 – வெடிகுண்டு இருப்பதாக புரளியில் ஈடுபட்ட குற்றச்சாட்டை ஒப்புக்கொண்ட 38 வயது வாடகை கார் ஓட்டுனருக்கு ஒரு நாள் சிறை மற்றும் 4,000 ரிங்கிட் அபராதம் விதிக்கக்பட்டது. Mohammad Nasriq Samsudin என்ற அந்த அந்த ஆடவர் அபராத தொகையை செலுத்தத் தவறினால் ஐந்து மாத சிறைத்தண்டனையை அனுபவிக்கும்படி மாஜிஸ்திரேட் புனிதா உத்தரவிட்டார்.

குற்றவியல் சட்டத்தின் 507 வது விதியின் கீழ் Mohammad Nasriq மீது குற்றஞ்சாட்டப்பட்டது. ஆகஸ்டு 23 ஆம் தேதி வர்த்தக மையத்தின் ஊழியருக்கு அழைத்த அந்த நபர் மாலை மணி 4.15க்கு குண்டு ஒன்று வெடிக்கப் போவதாக தெரிவித்துள்ளார். இதனைத் தொடர்ந்து அன்றைய தினம் இரவு மணி 9.30 அளவில் அந்த நபர் கைது செய்யப்பட்டார். எதற்காக வெடிகுண்டு இருப்பதாக புரளி செய்தீர்கள் என்று வினவப்பட்டபோது நகைச்சுவைக்காக தாம் புரளியை கிளப்பியதாக முகமட் நஸ்ரிக் மறுமொழி கூறினார்.

 Tags
for bomb hoax call

gets jail and fine

P - hailing rider


சிங்கப்பூரில் மரண  தண்டனையை  எதிர்நோக்கியிருக்கும் 3 மலேசியர்களின் மேல் முறையீடு ஒத்தி வைப்பு

கோலாலம்பூர், ஜன 20 – போதைப் பொருளைக் கடத்தியதற்காக சிங்கப்பூரில் மரண தண்டனையை எதிர்நோக்கியிருக்கும் 3 மலேசியர்களின் மேல் முறையீடு, மார்ச் மாதம் இறுதி வரை ஒத்தி வைக்கப்பட்டிருக்கிறது .

தட்சணாமூர்த்தி கட்டையா, பன்னீர் செல்வம் பரந்தாமன், சாமிநாதன் செல்வராஜு உட்பட 12 பேரின் மேல் முறையீடு இன்று செவிமடுக்கப்படவிருந்தது.

இந்நிலையில், சிறைச் சாலை துறையிடமும், தேசிய சட்டத் துறையிடமிருந்தும் சில விளக்கங்களை நீதிபதிகள் கேட்டிருப்பதை அடுத்து, மேல் முறையீடு ஒத்தி வைக்கப்பட்டிருப்பதாக மரண தண்டனையை எதிர்நோக்கியிருக்கும் பன்னீரின் சகோதரி ஏஞ்சலியா கூறியிருக்கிறார்.

சிறையில் இருக்கும் மூன்று கைதிகளுக்கும் வழக்கறிஞர்களுக்கும் இடையில் தனிப்பட்ட முறையில் பரிமாற்றம் செய்யப்பட்ட கடிதங்கள் எவ்வாறு தேசிய சட்டத் துறையின் கவனத்துக்கு சென்றது என சிறைச் சாலை துறையையும் , தேசிய சட்டத் துறையையும் நீதிபதிகள் கேட்டுள்ளனர்.

மேலும், அந்த ஆதாரங்கள் ஏதும் ஏன் இதற்கு முந்தைய விசாரணைகளின் போது முன் வைக்கப்படவில்லை எனவும் வினவியதாக, ஏஞ்சலியா குறிப்பிட்டார்.

2011 -இல் diamorphine வகை போதை பொருளை கடத்தியதற்காக 2015-இல் மரண தண்டனை விதிக்கப்பட்ட தட்சணாமூர்த்தியின் தண்டனை கடந்தாண்டு நிறைவேற்றப்படவிருந்தது. எனினும் தனது தண்டனைக்கு எதிராக அரசாங்கம் மீது சட்ட நடவடிக்கை எடுத்திருப்பதை அடுத்து, தட்சணாமூர்த்தியின் மரண தண்டனை ஒத்தி வைக்கப்பட்டிருக்கிறது.

பன்னீர் 2017 -இல் சிங்கப்பூருக்குள் ஹெரோய்னைக் கடத்தியதாக வும், சாமிநாதன் மேலும் இருவருடன் சேர்ந்து 2013 –இல் diamorphine போதைப் பொருளை கடத்தியதாகவும் குற்றம் சாட்டப்பட்டனர்.

இவ்வேளையில் போதைப் பொருள் தொடர்பில் குற்றம் நிரூபிக்கப்பட்ட ஆனால் மரண தண்டனை விதிக்கப்படாத மற்றொரு மலேசியரான கோபி அவேடியனும் மேல் முறையீடு செய்திருக்கிறார்.

 Tags
3 Malaysians

appeals

death

row

Singapore postponed


SPM  வரலாற்றுப் பாட தேர்வு தாளை குறைகூறிய   2 மாணவர்கள் கைது

கோலாசிலாங்கூர், பிப் 26 – SPM வரலாற்றுப் பாட தேர்வு தாட்களை இரு மாணவர்கள் கடுமையாக குறைகூறும் காணொளி சமூக வலைத்தளங்களில் பகிரப்பட்டதை தொடர்ந்து அம்மாணவர்கள் கைது செய்யப்பட்டனர். அந்த மாணவர்கள் அவர்களது வீட்டில் கைது செய்யப்பட்டதோடு அவர்களது கைத்தொலைபேசிகளும் பறிமுதல் செய்யப்பட்டன. ஆசிரியர் ஒருவரிடமிருந்து புகார் கிடைத்தைதைத் தொடர்ந்து 18 வயதுடைய அந்த மாணவர்கள் கைது செய்யப்பட்டதாக உலு சிலாங்கூர் மாவட்ட போலீஸ் தலைவர் Suffian Abdullah தெரிவித்திருக்கிறார். Tik Tok மற்றும் முகநூலில் வைரலான அந்த காணொளியியில் தனது பள்ளியின் சீருடையில் காணப்பட்ட மாணவர் வரலாற்று பாடத்தின் கேள்வி தாளுக்கு எதிரான தமது அதிருப்தியை வெளியிடுவதை காணமுடிந்தது. அதோடு அந்த கேள்விகளை தயாரித்தவர்களை மோசமான வார்த்தையில் திட்டியதோடு சிங்கப்பூரையும் சிறுமைப்படுத்தியதாக Suffian Abdullah வெளியிட்ட அறிக்கையில் சுட்டிக்காட்டினார்.

 Tags
for Criticism

nabbed

students


மனிதக் கடத்தலால்  பாதிக்கப்பட்ட  4 இளம் வயதினர்  போர்ட் கிள்ளான்  தொழிற்சாலையில்   மீட்பு

போர்ட் கிள்ளான் , செப் 22 – போர்ட் கிள்ளான் , Teluk Gong கில் சட்டவிரோத தொழிற்சாலையில் மேற்கொள்ளப்பட்ட சோதனையில், ஆள் கடத்தலில் பாதிக்கப்பட்ட மூன்று பையன்கள் மற்றும் 17 வயதுடைய இளம் பெண் என மியன்மாரைச் சேர்ந்த நால்வர் மீட்கப்பட்டனர். புக்கிட் அமான் குற்றப் புலயாய்வுத்துறையின் ஆட்கடத்தல் எதிர்ப்பு மற்றும் புலம்பெயர்ந்தோர் கடத்தல் தடுப்பு பிரிவு நேற்று மாலை 3.30 மணியளவில் தொழிலாளர் துறை உட்பட பல நிறுவனங்களுடன் இணைந்து சோதனை நடத்தியதாக புக்கிட் அமான் டி3 முதன்மை உதவி இயக்குனர் துணை கமிஷளர் Fadli Marus தெரிவித்தார்.

பாதிக்கப்பட்ட அவர்கள் இரண்டு முதல் நான்கு மாதங்களுக்கு முன் சட்டவிரோத நிறுவனம் ஒன்றில் வேலை செய்து வந்தது தொடக்கக் கட்ட விசாரணையில் தெரியவந்துள்ளது. அதோடு பயண பத்திரங்கள் மற்றும் முறையான வேலை ஆவணங்களைக் கொண்டிருக்காத 21 முதல் 45 வயதுக்குட்பட்ட 10 பெண்கள் உட்பட 40 வெளிநாட்டினரையும் தடுத்து வைத்துள்ளோம் என Fadi Marus கூறினார். ஆவணமற்ற அனைத்து வெளிநாட்டினரும் சுமார் ஆண்டு மற்றும் ஐந்து மாதங்கள் தொழிற்சாலையில் பணிபுரிந்துள்ளனர். தொழிற்சாலையின் மேலாளர் மற்றும் உதவி மேலாளர் ஆகியோரும் கைது செய்யப்பட்டதாக அவர் கூறினார்.

 Tags
Four trafficked Myanmar teens

rescued from Port Klang factory


காவாலா  பாடலுக்கு  நடனமாடிய   ஜப்பானி தூதர்

தோக்யோ, ஆக 17 – நடிகர் ரஜினிகாந்தி நடிப்பில் வெளியான ஜெயிலர் படத்தில் இடம்பெற்ற காவாலா படல் உலகம் முழுவதிலும் பலரை கவர்ந்துள்ளது. அந்த பாடல் பெரும் வைரலாகி சமூக வலைத்தளங்களில் தொடர்ந்து பிரபலம் அடைந்து வருகிறது. இந்த பாடலின் வைரல் மோகத்தில் தன்னையும் இணைத்துக்கொண்டார் இந்தியாவுக்கான ஜப்பானிய தூதர் Hiroshi Suzuki . ஜப்பானிய யூடியூபர் Mayo San னுடன் இணைந்து காவாலா பாடலுக்கு நடனமாடும் வீடியோ காணொளியையும் அவர் வெளியிட்டுள்ளார். அந்த காணொளி சமூக வலைத்தளங்களில் பரபரப்க வைரல் ஆகிவருகிறது. அந்த வீடியோவை தனது X அக்கவுன்டில் பகிர்ந்துள்ளார். மேலும் அந்த காணொளியில் நடிகர் ரஜிகாந்திற்கான தமது அன்பு தொடரும் என்றும் Hiroshi Suzuki தெரிவித்துள்ளார்.

 Tags
: Japan Ambasssador grooves

My Love for Rajinikanth

to Kaavaalaa with popular

You Tuber


போலி அடையாளத்தைக் கொண்டு SPA-வில் 46,000 பேர் பதிய  முயற்சி

புத்ராஜெயா, ஏப் 3 – அந்நிய நாட்டவர்கள் உட்பட போலி அடையாளத்தைப் பயன்படுத்தி சுமார் 46,000 பேர் , SPA -பொதுச் சேவை ஆணையத்தில் தங்களைப் பதிய முயன்றிருப்பது கண்டுபிடிக்கப்பட்டது.

2020 முதல் கடந்த மார்ச் மாதம் வரையில், பொய்யான அடையாளத்தைக் கொண்டு பதிய முற்பட்ட அவர்களின் முயற்சி முறியடிக்கப்பட்டதாக பொது சேவைத் துறை ஆணையத்தின் தலைவர் டான் ஶ்ரீ சய்னால் ரஹிம் செமான் ( Tan Sri Zainal Rahim Seman) தெரிவித்தார்.

இவ்வாறு, SPA முறைக்குள் நுழைய முயற்சிக்கும் தரப்பினர் முதல் கட்ட தணிக்கையிலே கண்டறியப்பட்டு நீக்கப்படுவர்.

அடையாள அட்டைகளின் எண்களை சரிபார்க்கும் SPA- வின் தொழில்நுட்ப முறையைக் கொண்டு, தொடக்கத்திலே அதுபோன்ற ஏமாற்றுச் செயல்களை கண்டறிய முடிந்திருப்பதாக Tan Sri Zainal தெரிவித்தார்.

 Tags
applicants

can detect 'fake'

Employment

foreigners

registration

system

The SPA


தொப்புள் கொடி அகற்றப்படாத  பூச்சிகள்  கடிக்கப்பட்ட  நிலையில் சிசு கண்டுப்பிடிப்பு

குவந்தான், ஏப் 30 – புதிதாக பிறந்த குழந்தை ஒன்று தொப்புள் கொடி அகற்றப்படாத மற்றும் பூச்சிகள் கடிக்கப்பட்ட நிலையில் குவந்தான் , Kampung Peramu வில் தொழிற்சாலைக்கு அருகேயுள்ள பலகையின் மேல் கைவிடப்பட்ட ஆண் சிசு கண்டுப்பிடிக்கப்பட்டது. நேற்று நண்பகல் மணி 12.10 அளவில் அந்தசி சிசு கைவிடப்பட்ட நிலையில் காணப்பட்டது குறித்து பொதுமக்களிடமிருந்து அழைப்பு கிடைத்ததாக குவந்தான் O.C.P.D துணை கமிஷனர் Wan Mohd Zahari Wan Busu தெரிவித்தார், நேற்று காலை மணி 11.30 அளவில் தமது வீட்டிலிருந்து 10 மீட்டர் தொலைவில் சிசுவின் அழுகுரல் சத்தம் கேட்டு 51 வயதுடைய பெண்மணி ஒருவர் அதனை கண்டுள்ளார். அந்த சிசு கண்டுப்பிடிக்கப்படுவதற்கு மூன்று மணி நேரத்திற்கு முன்னதாக அது பிறந்திருக்கலாம் என குவந்தான் Tenku Ampuan Afzan மருத்துவமனையின் மருத்துவர்கள் தெரிவித்தனர். தற்போது மருத்துவமனையின் குழந்தைகள் வார்டில் சிகிச்சை பெற்றுவரும் அக்குழந்தையின் நிலைமை சீராக இருப்பதாக Wan Mohd Zahari கூறினார்.

 Tags
baby

factory

found abandoned

near Kuantan

newborn


இந்துவை பிரதமர் மதம் மாற்ற வைத்தது தவறுதான் – சரவணன்

ஓர் இந்துவை பிரதமர் டத்தோஸ்ரீ அன்வார் இப்ராஹிம் மதம் மாற்ற வைத்தது தவறு என்று மஇகாவின் தேசிய துணைத் தலைவர் டத்தோஸ்ரீ எம். சரவணன் சாடியுள்ளார்.

ஒருவர் மதம் மாறுவது அவர்களின் சொந்த விருப்பமாக இருந்தாலும் பிரதமர் அதை செய்தது மிகப் பெரிய தவறு என தாப்பா நாடாளுமன்ற உறுப்பினருமான சரவணன் தெரிவித்தார்.

ஒருவர் மதம் மாறுவதற்கான சடங்கை கிள்ளானில் உள்ள பள்ளிவாசல் ஒன்றில் பிரதமர் அன்வார் அண்மையில் செய்து வைத்தார்.

“நான் அரசியல் பேச விரும்பவில்லை. யார் ஏற்றுக்கொண்டாலும் ஏற்றுக்கொள்ளாவிட்டாலும் நாட்டின் பிரதமர் ஓர் இந்துவுக்கு மதம் மாற்றும் சடங்கை செய்து வைத்தது தவறு” என்று உறுதியான குரலில் சரவணன் தெரிவித்தார்.

எந்தவொரு இனம் வழிகாட்டக்கூடிய தலைமைத்துவம் இல்லையோ அந்த இனம் தானாக அழிந்துவிடும் என்றும் அவர் தெரிவித்தார்.

இந்த விவகாரத்தில் ஏதும் பேசக்கூடாது என்று முதலில் நினைத்தேன். குறிப்பாக நாட்டில் அமைச்சரவை மாற்றம் நடக்க இருக்கும் சூழ்நிலையில் இந்த விவகாரத்தை பேசினால் நமக்கு ஆபத்து என்று நினைத்தால் அது நமது உரிமைகளை இழப்பதற்கு சமம்.

அதே வேளையில் தவறு செய்தவர் பிரதமராக இருந்தாலும் அதை சுட்டிக் காட்டவில்லை என்றால் அது ஒரு சிறந்த தலைவனுக்கும் அழகல்ல.

பல்லின மக்கள் வாழும் நாட்டிற்கு தலைமை ஏற்று இருக்கும் பிரதமர் இவ்வாறு செய்திருக்கக் கூடாது. இதுபோன்ற தவறுகளை அவர் வருங்காலங்களில் தவிர்த்துக் கொள்ள வேண்டும் என்றும் சரவணன் கூறியுள்ளார்.

நேற்று அம்பாங்கில் மலேசிய ஸ்ரீ ஆதிசங்கரர் திருமடத்தின் ஏற்பாட்டில் நடைபெற்ற நிகழ்ந்சியில் கலந்து கொண்டு பேசியபோது அவர் இதனை தெரிவித்தார்.

 Tags
according to Datuk Sri Saravanan

Changing one's religion is unacceptable


முதுகில்  குத்தியவர்களை மீண்டும் சேர்த்தால்  அம்னோ  அழிந்துவிடும்  -துங்கு ரசாலி

கோலாலம்பூர், ஜூன் 12 – கட்டொழுங்கை அமல்படுத்துவதில் அம்னோ உறுதியாக இல்லாவிட்டால் கட்சி அழிந்துவிடும் என அக்கட்சியின் மூத்த தலைவரான துங்கு ரசாலி ஹம்சா கவலை தெரிவித்துள்ளார். அம்னோவில் முதுகில் குத்தியவர்களுக்கு எதிராக எடுக்கப்பட்ட நடவடிக்கையை மீட்டுக்கொண்டு அவர்களை மீட்டும் கட்சியில் சேர்ப்பது ஆரோக்கியமான நடவடிக்கையாக இருக்காது என அம்னோவின் முன்னாள் உதவித் தலைவருமான துங்கு ரசாலி ஹம்சா தெரிவித்தார். மாநில தேர்தல்கள் நடைபெறவிருக்கிறது என்ற காரணத்திற்காக அம்னோவுக்கு துரோகம் இழைத்தவர்களை மீண்டும் கட்சியில் சேர்க்கக்கூடாது என்றும் இதனால் கட்சி மேலும் மோசமடையும் என அவர் எச்சரித்தார். கட்சியில் கட்டொழுங்கை அமல்படுத்துவதில் இணக்கப் போக்கை கொண்டிருக்கக்கூடாது என அவர் வலியுறுத்தினார்.

துரோகம் இழைத்தவர்களை மீண்டும் அம்னோவுக்கு கொண்டு வருவதால் கட்சிக்கு எந்தவொரு நன்மையும் இல்லையென அவர் கூறினார். கட்சியிலிருந்து நீக்கப்பட்டவர்கள் மற்றும் தற்காலிகமாக இடைநீக்கம் செய்யப்பட்டவர்கள் முறையீடு செய்து அவர்களது முறையீடு ஏற்கப்பட்டால் அவர்களை கட்சியில் சேர்த்துக்கொள்வதில் எந்தவொரு பிரச்சனையும் இல்லையென அம்னோவின் தலைவர் அகமட் ஸாஹிட் ஹமிடி கூறியிருந்தது குறித்து துங்கு ரசாலி கருத்துரைததார்.

 Tags
Ku Li

Letting backstabbers

return will destroy

umno


சீன சரக்கு கப்பலில், இரண்டாம் உலகப் போரில் பயன்படுத்தபட்ட 100 பீரங்கி குண்டுகள் கண்டெடுப்பு

ஜொகூர், கோத்தா திங்கியில், கடந்த ஞாயிற்றுக்கிழமை தடுத்து வைக்கப்பட்ட, சீன சரக்கு கப்பலில் இருந்து, இரண்டாம் உலகப் போரின் போது பயன்படுத்தப்பட்ட சுமார் 100 பீரங்கி குண்டுகளை, கடற்படையின் அமலாக்க நிறுவனம் கண்டுபிடித்தது.

சீனா, ஃபுஜோவில் பதிவுச் செய்யப்பட்டிருக்கும் அந்த கப்பல், பஹாங் நீரிணைப் பகுதியில், பழைய பிரிட்டிஷ் போர்க் கப்பலின் சிதைந்த பாகங்களை திருடும் நடவடிக்கையில் ஈடுபட்டிருக்கலாம் எனும் சாத்தியத்தை, ஜொகூர் கடற்படை இயக்குனர் நுரூல் ஹிசாம் ஜகாரியா மறுக்கவில்லை.

கப்பலில் இருந்து பறிமுதல் செய்யப்பட்ட பீரங்கி குண்டுகள் அனைத்தும், பின்னர் வெடிகுண்டு செயலிழக்கச் செய்யும் பிரிவினரால் அழிக்கப்பட்டதையும் நுருல் உறுதிப்படுத்தினார்.

முன்னதாக, ஜொகூர், தஞ்சோங் சியாங்கிற்கு கிழக்குப் பகுதியில், 20.1 கடல் மைல் தூரத்தில் அனுமதி இன்றி நங்கூரமிட்ட சரக்கு கப்பல் ஒன்று, பழைய உலோகங்களையும், பீரங்கி குண்டுகளையும் எடுத்துச் சென்றதாக, கடந்த ஞாயிற்றுக்கிழமை பெர்னாமா செய்தி வெளியிட்டிருந்தது.

அதே சமயம், குவந்தான் நீரிணைப் பகுதியில் மூழ்கிய, பிரிட்டனின் இரண்டாம் உலகப் போர்க் கப்பலில் இருந்து பழைய உலோகங்களை சட்டவிரோதமாக எடுக்கும் முயற்சியில், அந்நிய அகழ்வாராய்ச்சி கப்பல் ஒன்று ஈடுபட்டுள்ளதாக, உள்நாட்டு ஊடகங்கள் செய்தி வெளியிட்டிருந்ததும் குறிப்பிடத்தக்கது.

 Tags
100 World War II

cannonballs found

from China

in cargo ship


சிலாங்கூரில் இந்தியர்கள் & பூர்வக்குடியினரின் சமூக பொருளாதார நிலையை உயர்த்திட சிறப்பு துறை – PN  வாக்குறுதி

வரும் ஆகஸ்ட் 12-ல் நடைப்பெறவுள்ள மாநிலத் தேர்தல்களில் சிலாங்கூரை எப்படியாவது கைப்பற்றிவிட வேண்டும் என தீவிர பிரச்சாரத்தில் இறங்கியுள்ள பெரிக்காத்தான் நேஷனல் கூட்டணி, இந்தியர்கள் மற்றும் பூர்வக்குடியினரின் சமூக பொருளாதார நிலையை உயர்த்திட சிறப்பு துறை ஒன்றை உருவாக்கவிருப்பதாக தேர்தல் வாக்குறுதி அளித்துள்ளது.

அச்சிறப்பு துறைக்கு 50மில்லியன் ஒதுக்கப்படும் என்றும் அக்கூட்டணியின் தலைவர் டான் ஶ்ரீ முஹிடின் யாசின் அறிவித்துள்ளார்.

இந்தியர்களின் வாக்குகள் வெற்றி தோல்வியை நிர்ணயிக்கும் என அரசியல் ஆய்வாளர்கள் கருத்துரைத்துள்ள நிலையில் அவர்களின் வாக்குகளைப் பெற அக்கூட்டணி தற்போது பெரும் கவனம் செலுத்தி வருவதாகவும் கூறப்படுகிறது.

அதே சமயத்தில் “சிலாங்கூர் நல்லிணக்கம்” எனும் திட்டத்தின் கீழ் மாநில பல்லின மக்களிடையே நல்லிணக்கத்தைப் பேண அரசாங்கச் சார்பற்ற நிறுவனங்கள் நடவடிக்கைகளை மேற்கொள்ள 10 மில்லியன் ரிங்கிட் ஒதுக்கப்படும் என்றும் அவர் கூறினார்.

இவை பெரிக்காத்தான் நேஷனல் கூட்டணி சிலாங்கூரை வென்றால் மொத்தமாக ஒதுக்கப்படவுள்ள 2 பில்லியன் ரிங்கிட்டின் ஒருப் பகுதி ஆகும்.

65000 குடும்பங்களுக்கு வீட்டு அத்தியாவசியப் பொருட்களை வாங்க மாதம் 400 ரிங்கிட் வழங்குவது, உயர் தொழில்திறன் தேவைப்படும் துறைகளில் 100,000 பேருக்கு வேலை வாய்ப்புகளை ஏற்படுத்துவது, 5000 ரிங்கிட்டிற்கும் குறைவான வருமானம் பெறும் குடும்பங்களுக்கு மருத்துவ மற்றும் சுகாதார பாதுகாப்பு திட்டங்கள் போன்றவை அக்கூட்டணியின் நேற்று வெளியிடப்பட்ட தேர்தல் அறிக்கையில் இடம்பெற்ற முக்கிய அம்சங்களாகும்.

 Tags
expand medical scheme for Selangor

PN promises special agency for minorities


வர்த்தக மையத்தின்   கூரையில் தேங்கிய  மழை   நீரினால்  3ஆவது மாடியில்  வெள்ளம்

ஜோர்ஜ் டவுன் , பிப் 15 – கடுமையாக மழை பெய்ததைத் தொடர்ந்து பாயன் லெப்பாசிலுள்ள வர்த்தக மையத்தின் முன்றாவது மாடியில் தேங்கிய நீரினால் அதன் கூரை இடிந்தது. இடிந்த கூரை மற்றும் அதிலிருந்து வெளியேறிய நீரினால் மூன்றாவது மாடியில் ஏற்பட்ட வெள்ளம் தொடர்பான காணொளி காட்சிகள் சமூக வலைத்தளங்களில் வைரலாகின. எனினும் இந்த சம்பவத்தில் அதிஸ்டவசமாக எவரும் காயம் அடையவில்லை. நேற்றிரவு பெய்த கடுமையான மழையினால் Queesbay Mall கூரைப்பகுதியில் தேங்கிய நீரினால் அதிலிருந்து வெளியேறிய நீர் அந்த வர்த்தக மையத்தின் இதர பகுதிகளில் பாதிப்பை ஏற்படுத்தியதாக கடைக்காரர்களுக்கு தெரிவிக்கப்பட்டது. பாதிக்கப்பட்ட பகுதிகள் தூய்மைப்படுத்தப்பட்டு இன்று வழக்கம்போல் வர்த்தகம் நடைபெற்றதாக அந்த வர்ததக மையம் தனது முகநூலில் வெளியிட்ட அறிக்கையில் தெரிவித்துள்ளது.

 Tags
Gushing water washes

of shopping mall causing flooding

on the third floor

through ceilling


2-ஆம் கட்ட  ரஹ்மா உதவித் தொகை  ஹரிராயா-வுக்கு  முன்னதாகவே வழங்கப்படும் ; அன்வார்

கோலாலம்பூர், மார்ச் 14 – இரண்டாம் கட்ட Rahmah உதவித் தொகையை, ராயா பெருநாளுக்கு இரு வாரங்களுக்கு முன்பே பகிர்ந்தளிக்குமாறு பிரதமர் டத்தோ ஶ்ரீ அன்வார் இப்ராஹிம் , நிதியமைச்சை உத்தரவிட்டிருக்கிறார்.

பெருநாளை வரவேற்கும் மக்களின் நிதிச் சுமையை குறைப்பதற்காக அந்த உத்தரவைப் பிறப்பித்திருப்பதாக, பிரதமர் மக்களவையில் தெரிவித்தார்.

முன்னதாக, 16 லட்சம் ரிங்கிட்டை உட்படுத்திய முதல் கட்ட உதவித் தொகை, கடந்த ஜனவரி மாதமே , மக்களுக்கு வழங்கப்பட்டு விட்டதாக அவர் கூறினார்.

இவ்வேளையில், இம்மாதம் மார்ச் 13-ஆம் தேதி வரை, Rahmah உதவித் தொகையைப் பெற செய்யப்பட்ட 3 லட்சத்து 20,103 புதிய விண்ணப்பங்கள் ஏற்றுக் கொள்ளப்பட்டிருப்பதாக பிரதமர் குறிப்பிட்டார்.

 Tags
before Aidilfitri

distributed

STR Phase 2

two weeks


ஏழு வயது சிறுவன் துன்புறுதப்பட்டு, புறக்கணிக்கப்பட்ட சம்பவம் ; தாய், நண்பருக்கு எதிராக குற்றச்சாட்டு

ஜொகூர் பாரு, ஆகஸ்ட்டு 16 – கடந்த ஒரு மாத காலமாக, சொந்த மகனை துன்புறுத்தியதோடு, புறக்கணிக்கும் வகையில் நடந்து கொண்ட தாயிக்கும், அவரது நண்பருக்கும் எதிராக இன்று ஜொகூர் பாரு செஷன்ஸ் நீதிமன்றதில் இரு குற்றச்சாட்டுகள் சுமத்தப்பட்டன.

எனினும், 27 வயதான அப்பெண்ணும், 30 வயது அவின் சுவா எனும் அவரது நண்பரும் தங்களுக்கு எதிரான அந்த குற்றச்சாட்டுகளை மறுத்து விசாரணை கோரினர்.

ஜூலை முதலாம் தேதி தொடங்கி ஆகஸ்ட்டு ஒன்பதாம் தேதி வரையில், பாசிர் கூடாங், பண்டார் லாயாங் காசாவிலுள்ள, வீடொன்றில் அவர்கள் அக்குற்றங்களை புரிந்ததாக நீதிமன்றத்தில் தெரிவிக்கப்பட்டது.

அவ்விருவரையும் முறையே 15-ஆயிரம் மற்றும் 20 ஆயிரம் ரிங்கிட் உத்தரவாதத் தொகையிலும், தனிநபர் உத்தரவாதத்தின் பேரிலும் விடுவிக்க நீதிமன்றம் இன்று அனுமதி வழங்கியது.

இவ்வழக்கு விசாரணை செப்டம்பர் 27-ஆம் தேதி செவிமடுக்கப்படும்.

முன்னதாக, கெடாவில், தனது தாத்தா, பாட்டி அரவணைப்பில் வளர்ந்து வந்த அச்சிறுவனை அனுமதி இன்றி அழைத்து வந்து அப்பெண்ணும், சிங்கப்பூரை சேர்ந்த அவரது பெண் நண்பரும்  துன்புறுத்தியது குறித்து பொதுமக்கள் வழங்கிய தகவலின் அடிப்படையில், இம்மாதம் 12-ஆம் தேதி கைதுச் செய்யப்பட்டனர் என்பது குறிப்பிடத்தக்கது.

 Tags
abai anak

didakwa aniaya

ibu

rakan serumah


வாடிக்கையாளர்களின் உணவு பொட்டலத்தை எட்டி உதைத்த உணவு விநியோகிப்பாளர்

பெட்டாலிங் ஜெயா, ஜூலை 21 – உணவகம் ஒன்றிலிருந்து எடுத்துப் போகவிருந்த வாடிக்கையாளரின் உணவுப் பொட்டலத்தை காலால் எட்டி உதைத்த உணவு விநியோகிப்பாளர் ஒருவரின் செயல் பலரது கண்டனத்தைப் பெற்றுள்ளது.

ஆர்டர் செய்த உணவு பொட்டலம் தயாரானவுடன், அதை எடுக்க வந்த உணவு விநியோகிப்பாளர் அப்பொட்டலம் கீழே விழுந்தவுடன் அதை அலட்சியமாக எட்டி உதைத்தவாரு செல்லும் செயல் அந்த உணவகத்தில் இருந்தவர்களை அதிர்ச்சியில் ஆழ்த்தியதோடு சினமூட்டவும் செய்துள்ளது.

இது தொடர்பான காணொளி சமூக வலைத்தளத்தில் வெளியாகி வலைத்தளவாசிகளின் கண்டனத்திற்கும் ஆளாகியிருக்கிறது.

விருப்பம் இல்லை என்றால் ஏன் ஆர்டர் எடுத்தீர்கள் எனவும் கருத்துகள் பகிரப்பட்டு வருகின்றன.

 Tags
‘Abang rider’

campak tendang makanan pelanggan dikecam

video


நமது சமய  சுதந்திரத்திற்காக  நன்றியுடன்  இருப்பீர் நோன்பு  பெருநாள்  வாழ்த்து செய்தியில்  பேரரசர் வலியுறுத்து

கோலாலம்பூர், ஏப் 22 நாட்டிலுள்ள அனைத்து இனங்களும் மற்றும் பல்வேறு சமயங்களைச் சேர்ந்தவர்களும் தங்களது சமயத்தையும் அவர்களது பெருநாள்களையும் மகிழ்ச்சியுடனும் குதுகலத்துடனும் கொண்டாடுவது குறித்து மக்கள் நன்றி பாராட்ட வேண்டும் என மாட்சிமை தங்கிய பேரரசர் அல் சுல்தான் அப்துல்லா கேட்டுக்கொண்டார். மலேசியர்கள் பல்வேறு சமயங்களின் புனித பண்டிகைகளை ஐக்கியத்துடனும் ஒருவர் மற்றவர்களின் இல்லங்களுக்கு வருகை புரிந்து கருத்து வேறுபாடுகளை மறந்து கொண்டாடுகின்றனர். இறைவனின் ஆசிர்வாதம் மற்றும் இணையற்ற பரிசாக இது திகழ்வதாக உள்நாட்டு தொலைக்காட்சி அலைவவரிசைகளில் ஒளிபரப்பட்ட நோன்பு பெருநாள் வாழ்த்துச் செய்தியில் பேரரசர் அல் சுல்தான் அப்துல்லா தெரிவித்தார்.

அதே வேளையில் பாலஸ்தீனத்திலுள்ள முஸ்லிம்கள் இது போன்ற மகிழ்ச்சியான சூழ்நிலையில் இல்லை. ரமடான் மாதத்தில் அல் அக்சா பள்ளிவாசலில் தொழுகையில் கலந்துகொண்டபோது யூத அரசாங்கம் தாக்குதல் நடத்தியதை அவர் சுட்டிக்காட்டினார். சமய சுததிரங்களில் இஸ்ரேல் யூத அரசாங்கத்தினால் அடிக்கடி அடுக்குறைக்கு உள்ளாகிவரும் பாலஸ்தீன மக்கள் அனுபவித்து வரும் சிரமங்களை சமய சுதந்திர விவகாரத்தில் மலேசியர்கள் ஒரு படிப்பினையாக கவனத்தில் எடுத்துக்கொள்ள வேண்டும் என அல் சுல்தான் அப்துல்லா வலியுறுத்தினார்.

 Tags
address

Be grateful

for our religious

freedom

in Hari Raya

King tells

malaysians


ஆற்றங்கரையில் ஒரு மூதாட்டியின் உடல் மீட்பு.

ரனாவ், ஜூலை 7 – ரனாவ், கம்போங் தினானோம் அருகிலுள்ள ஆற்றங்கரையில் ஒரு மூதாட்டியின் உடல் மரக்கிளைகளால் சிக்கியப்படி நேற்று காலை கண்டுபிடிக்கப்பட்டுள்ளது.

ரனாவ் தீயணைப்பு மற்றும் மீட்பு படையினருக்கு அழைப்பு வந்ததை அடுத்து அம்மூதாட்டியின் உடலை அங்கிருந்து மீட்க உதவியுள்ளனர்.

உயிரிழந்த அம்மூதாட்டி 81 வயது மிங்குய் பெலின்டின் (Minggui Belinting) , என அடையாளம் காணப்பட்டுள்ளது. அதன் பிறகு மீட்டெடுக்கப்பட்ட அச்சடலம் மேலதிக நடவடிக்கைக்காக போலீசிடம் ஒப்படைக்கப்பட்டுள்ளது.

 Tags
di sebatang kayu tebing

ditemui tersangkut

Mayat warga emas

Sungai


காசு  போட்டால்  கைல பாட்டில்

இப்போதெல்லாம் இயந்திரத்தில் காசு போட்டால் தேவைப்படும் அனைத்து பொருட்களையும் வாங்கும் வகையில் அதிகமான வசதிகள் வந்துவிட்டன. இதற்கு முன் கடைகள் மற்றும் பொதுமக்கள் அதிகமாக நடமாடும் இடங்களில் இயந்திரத்தில் காசு போட்டால் நமக்கு வேண்டிய குளிர் பானங்களை மட்டுமின்றி சூட சூட தேநீர் , மைலோ போன்ற பானங்களையும் வாங்க முடியும். தமிழகத்தில் இப்போது மதுப் பிரியர்களுக்கு வசதியாக மது வகைகளும் பணம் செலுத்தும் வென்டிங் இயந்திரத்தில் விற்பனைக்கு வந்துவிட்டது. சென்னை கோயம்பேட்டில் உள்ள வணிக வளாகத்தில் தானியங்கி முறையில் மதுபானம் கிடைக்கும் இயந்திரத்தை டாஸ்மார்க் நிறுவனம் அறிமுகப்படுத்தியுள்ளது. ஏடிஎம் இயந்திரம் போல் செயல்பட்டு மது மற்றும் பீர் வகைகளை வினியோகம் செய்ய பயன்படும் வகையில் அந்த இயந்திரம் உருவாக்கப்பட்டுள்ளது. கிரெடிட் கார்டு அல்லது டெபிட் கார்டு மூலம் பணத்தை செலுத்தினால் தானாக மதுபானம் இந்த இந்திரத்தில் இருந்து வெளியே வரும் வகையில் அந்த இயந்திரம் அமைக்கப்பட்டுள்ளது. தற்போது சென்னையில் 4 கடைகளில் இந்த மதுபானம் வழங்கும் இயந்திரம் பொருத்தப்பட்டுள்ளது. காசு போட்டால் எதுவும் கையில் கிடைக்கும் என்ற மகிழ்ச்சியில் இப்போது மதுப் பிரியர்கள் உள்ளனர்.

 Tags
alcohol

for

loverrs

machine

Vending


அனுமதியின்றி சவூதிக்குப் பயணம்; லியோனல் மெசிக்கு அபராதம், இடைநீக்கம்

தான் விளையாடிவரும் பிரான்சின் PSG காற்பந்து கிளப்பிடம் அனுமதி பெறாமல் சவூதி அரேபியாவுக்கு பயணம் மேற்கொண்ட உலககின் தலைச்சிறந்த காற்பந்து விளையாட்டாளரான லியோனெல் மெசிக்கு அபராதமும் இரு வார இடைநீக்கத்தையும் அக்குழு தண்டனையாக விதித்துள்ளது. PSG குழுவிடம் மெசி மன்னிப்பு கோரியுள்ள போதிலும் அக்குழுவின் ரசிகர்களின் கோபத்திற்கு ஆளாகியுள்ளார் அவர். ரசிகர்கள் அவரின் வீட்டின் முன் ஆர்ப்பாட்டத்திலும் ஈடுபட்டனர். சொந்த இடத்தில் ஆடிய ஆட்டத்தில் PSG குழு Lorient குழுவிடம் தோல்வி கண்டது 35 வயது மெசி மீதான கோபத்தை மேலும் கூட்டியுள்ளது. மெசி சவூதி அரேபியாவிற்கான சுற்றுலா தூதராகவும் உள்ளார் என்பது குறிப்பிடத்தக்கது.

 Tags
for unauthorised

forward apologises

LIONEL MESSI

Paris St-Germain

saudi arabia

trip to


எடப்பாடி  வசமானது  அ.தி.மு.க அவரது இடைக்கால   பொதுச் செயலாளர் நியமனம் செல்லும் .  உச்ச நீதிமன்றம் தீர்ப்பு

சென்னை , பிப் 22- அ.தி.மு.க.வின் இடைக்கால பொதுச் செயலாளராக ஈ.பி.எஸ் எனப்படும் எடப்பாடி பழனிசாமி சரியான முறையில் தேர்வு செய்யப்பட்டதால் அது சரியானது என்பதோடு அம்முடிவுக்கு எதிராக ஓ. பன்னீர் செல்வம் தரப்பினர் செய்த மனுக்கள் தள்ளுபடி செய்யப்படுவதாக உச்ச நீதிமன்றம் இன்று பரபரப்பான தீர்ப்பளித்தது. இந்த தீர்ப்பினால் எடப்பாடி பழனிசாமிக்கு மிகப்பெரிய வெற்றி கிடைத்துள்ளது. அ.தி.மு.க அவரது கட்டுப்பாட்டுக்கு வந்துவிட்டது. ஓ. பன்னீர் செல்வம் தொடங்கிய சட்டப் போராட்டத்தில் எடப்பாடி பழனிசாமி இறுதி வெற்றியை பெற்றுள்ளார். அ.தி.மு.க பொதுக்குழு விவகாரத்தின் தீர்ப்ப்பை நீதிபதி தினேஸ் மகேஸ்வரி வாசித்தார். ஜூலை 11 ஆம்தேதி நடந்த அதிமுக பொதுக்குழு கூட்டம் செல்லும் என்று சென்னை உயர்நீதிமன்றம் பிறப்பித்த உத்தரவை உச்ச நீதிமன்றம் உறுதி செய்கிறது. எனவே அ.தி.மு.க பொதுக்குழு கூட்டம் செல்லும். அந்த கூட்டத்தில் அ.தி.மு.க இடைக்கால பொதுச் செயலாளராக எடப்பாடி பழனிசாமி தேர்வு செய்யப்பட்டதும் சரியானதுதான் , அதுவும் ஏற்றுக்கொள்ளப்படுகிறது.

அந்த பொதுக் குழுவை எதிர்த்து ஓ.பன்னீர் செல்வம் தரப்பினர் தாக்கல் செய்த மனுக்கள் தள்ளுபடி செய்யப்படுகிறது என நீதிபதிகள் தீர்ப்பளித்தனர், இந்த தீர்ப்பினால் எடப்பாடி தலைமையில் இயங்கும் அ.தி.முக முழுமையாக எடப்பாடி பழனிசாமி கட்டுப்பாட்டிற்கு உள்ளாகியுள்ளது. அடுத்த கட்டமாக எடப்பாடி பழனிசாமி பொதுச் செயலாளராக தேர்வு செய்யப்படும் வாய்ப்புகள் பிரகாசமாக உள்ளன. ஓ.பன்னீர் செல்வம் சட்ட போராட்டத்தில் மிகப்பெரிய தோல்வியை சந்தித்துள்ளதால் அவரது அரசியல் வாழ்க்கையில் இது கடுமையான பின்னடைவை ஏற்படுத்தியுள்ளது. இனி ஓ .பன்னீர் செல்வமும் அவரது ஆதரவாளர்களும் அடுத்த கட்டமாக என்ன முடிவை எடுப்பார்கள் என்ற பரபரப்பு ஏற்பட்டுள்ளது.

 Tags
AIADMK Leadership row

as Party's Single leader

Edappadi palanisawami

Supreme court affirms


பல்கலைக்கழத்தின் நற்பெயரை சிதைக்கும்  வகையில்  காணொளியா? அம்னோ மாணவர் பட்டதாரிகள் கழகம் கண்டனம்

குவாலா தெரெங்கானு ; ஜூன் 15 – தெரெங்கானு பல்கழைக்கழகத்தில் மாணவர் பட்டதாரிகள் சங்கம் ஏற்பாடு செய்திருந்த இசை நிகழ்ச்சி ஒன்றில், பழ்கலைக்கழத்தின் நற்பெயரை சிதைக்கும் வகையில் காணொளி வெளியிடப்பட்டிருப்பதற்கு அம்னோ மாணவர் பட்டதாரிகள் கழகம் கண்டனம் தெரிவித்துள்ளது.

நிர்ணயிக்கப்பட்ட சீரான கட்டுப்பாட்டிற்கு உட்பட்டே அந்த கலை நிகழ்வு நடந்தேறியது. ஆனால் சமூக வலைதளங்களில் வெளியாகியுள்ள காணொளியில் உண்மை நிலவரத்தை காண்பிக்கவில்லை என அவர்கள் முறையிட்டுள்ளனர்.

இத்தகைய செயலினால் அப்பல்கழைக்கழகத்தின் தோற்றத்தை சிதைக்க முயற்சித்திருகிறார்கள் என தெரிவிக்கப்பட்டுள்ளது.

இவ்விவகாரத்தை எந்த தரப்பும் அரசியலாக்க வேண்டாம் என பல்கழைக்கழகத்தை சேர்ந்த மாணவர் பட்டதாரிகள் சங்கம் கேட்டுக் கொண்டிருக்கிறது.

 Tags
UMNOSiswa dakwa. rakaman video. konsert disunting. separuh


முக்கிய நெடுஞ்சாலைகளில்,  போக்குவரத்து சீராக உள்ளது ; நண்பகல் தொடங்கி வாகனங்கள் அதிகரிக்கலாம்

நாட்டிலுள்ள, முக்கிய நெடுஞ்சாலைகளில், இன்று காலை நிலவரப்படி போக்குவரத்து சீராக காணப்பட்டது.

எனினும், ஹரி ராயா கொண்டாட்டத்தை முன்னிட்டு வழங்கப்பட்ட பொது விடுமுறை இன்றோடு நிறைக்கு வருகிறது என்பதால், நண்பகல் வாக்கில் நெடுஞ்சாலைகளை பயன்படுத்தும் வாகனங்களின் எண்ணிக்கை அதிகரிக்கலாம் என, LLM மலேசிய நெடுஞ்சாலை வாரியத்தின் பேச்சாளர் ஒருவர் தெரிவித்தார்.

இதுவரை, ஒரு விபத்து மட்டுமே பதிவுச் செய்யப்பட்டுள்ளது. சிம்பாங் பூலாயிலிருந்து கோப்பிங் செல்லும் வழியில், நிகழ்ந்த அவ்விபத்தால், பாதைகள் எதுவும் மறிக்கப்படவில்லை என்பதால், போக்குவரத்து சீராக உள்ளது.

அதே சமயம், பெண்டாங்கிலிருந்து கூரோன் செல்லும் பாதையில் லோரி ஒன்று பழுதடைந்து நிற்பதாக, PLUS நிறுவனம் ட்விட் செய்துள்ளது.

PLUS மற்றும் மலேசிய நெடுஞ்சாலை வாரியத்தின் ட்விட்டர் சமூக ஊடகங்கள் வாயிலாக, போக்குவரத்து குறித்த மிக அண்மைய நிலவரங்களை பொதுமக்கள் அறிந்து கொள்ளலாம்.

 Tags
highway

is smooth

on the main

this morning

Traffic flow


இருவர் பயணித்த கார் வெள்ளத்தில்  அடித்து செல்லப்பட்டது

சரிகேய், மார்ச் 1- வேகமான நீரோட்டத்தால், தாங்கள் பயணித்த Honda City கார் அடித்து செல்லப்பட்டதை அடுத்து, இரு ஆடவர்கள் பயங்கரமான தருணத்தை சந்திக்க நேரிட்டது.

இருவர் பயணித்த அந்த கார், சாலையில் 50 மீட்டருக்கு உயர்ந்திருந்த வெள்ளத்தில் அடித்துச் செல்லப்பட்டதாக, சரவாக், சரிகேய் ( Sarikei ) பிண்டாங்கோர் ( Bintangor ) தீயணைப்பு -மீட்பு நிலைய தலைவர் நிக்கோலஸ் பெலுலின் ( Nicholas Belulin ) தெரிவித்தார்.

அந்த கார் வெள்ள நீரில் அடித்து செல்லப்பட்ட நிலையில், அக்காரில் இருந்த 28, 32 வயதுடைய இருவர் , கயிரைக் கொண்டு இழுத்து காப்பாற்றப்பட்டனர் என நிக்கோலஸ் குறிப்பிட்டார்.

 Tags
Car swept off

road by floods

two men rescued


பூச்சோங்   புத்ரா பெர்டானாவில்  புயல் மழை   மரங்கள்  வேருடன்  சாய்ந்ததோடு   கூரைகள்  பறந்ததால்  வீடுகளில் சேதம்

பெட்டாலிங் ஜெயா, ஏப் 9 – சிலாங்கூரில் நேற்று மாலை Puchong Putra Perdana வில் கடுமையான புயல்காற்றுடன் மழை பெய்ததில் 50 க்கும் மேற்பட்ட மரங்கள் வேருடன் சாய்ந்தன. Puchong Putra Perdana குடியிருப்பு பகுதியில் மாலை 4 மணி முதல் சுமார் ஒரு மணி நேரம் பெய்த புயல் மழையில் பள்ளிக் கூடம் உட்பட பல்வேறு வீடுகளிலும் கூரைகள் பறந்தன. குடியிருப்பு பகுதிகளைச் சேர்ந்த மக்கள் இதனால் பெரும் பாதிப்பை எதிர்நோக்கினர். புயல் காற்றினால் பசார் ரமடானில் போடப்பட்டிருந்த பல அங்காடிக் கடைகளின் கூடாரங்கள் மற்றும் பொருட்களும் பெரும் சேதம் அடைந்தன. சாலைகளில் மரங்கள் விழுந்ததில் பல இடங்களில் கடுமையான போக்குவரத்து நெரிசலும் ஏற்பட்டன. சில இடங்களில் நிறுத்திவைக்கப்பட்ட வாகனங்கள் மேல் மரங்கள் விழுந்ததில் வாகனங்களும் சேதம் அடைந்ததாக குடியிருப்புவாசிகள் கூறினர். பாதிக்கப்பட்ட பகுதிகளில் சிப்பாங் மாவட்ட மன்ற பணியாளர்கள் கீழே விழுந்த மரங்களை அப்புறப்புடுத்தும் நடவடிக்கையில் ஈடுபட்டனர்.

 Tags
by the storm

of Puchong Putra Perdana

The residential area

was affected


எங்கும் குதர்க்க புத்தி கொண்டவர்கள், பேருந்தில் பயணம் செய்யும்போது எச்சரிக்கை!

கோலாலம்பூர், மே 9 – பெண்களே விரைவுப் பேருந்தில் பயணிக்கிறீர்களா? அல்லது உங்களின் அன்புக்குறியவர்கள் பயணிக்கவுள்ளார்களா? அப்படியென்றால் ஜாக்கிரதையாக இருங்கள். காரணம் விரைவுப் பேருந்தையும் விட்டுவைக்கவில்லை இந்த குதர்க்க புத்தி கொண்ட சில பாலியல் தொந்தரவுக்காரர்கள்.

அண்மையில், பெண் ஒருவர் விரைவுப் பேருந்தில் தனக்கு ஏற்பட்ட கசப்பான பாலியல் தொந்தரவு காணொலியை சமூக வலைத்தளத்தில் பதிவேற்றம் செய்துள்ளார்.

13 வினாடிகளைக் கொண்ட அந்த காணொலியில், தனது பின் இருக்கையில் அமர்ந்திருக்கும் ஆடவன் ஒருவனின் கை, முன் அமர்ந்திருக்கும் சம்பந்தப்பட்ட பெண்ணை தடவ முயலும் காட்சி அடங்கியுள்ளது.

இதைப் பதிவு செய்து பதிவேற்றம் செய்துள்ள @shas.azon என்ற டிக்டோக் பயணியான அந்தப் பெண், ஜெர்த்தேவிலிருந்து ஜோகூர் பாருவுக்கு சென்றுகொண்டிருந்த போது ஒரு விரைவு பேருந்தில் தமக்கு இந்த அனுபவம் ஏற்பட்டதாக கூறியிருக்கின்றார்.

சுற்றிலும் ஆட்கள் இருக்கும் பட்சத்திலும் இந்த ஆடவனைப் போன்ற சிலர் இருக்கவே செய்கின்றனர். எனவே எங்கு எப்படி பயணம் செய்தாலும் கவனமாக இருங்கள் பெண்களே.

 Tags
are travelling by bus

Be careful if you

Perverts are everywhere


11 மாடுகளை கொன்று தின்ற புலியால் மக்கள் அச்சம்

கிளந்தான், தானா மெராவிலுள்ள, கம்போங் பெராலா பகுதியில் புலியின் நடமாட்டம் அதிகரித்து இருப்பது, சுற்று வட்டார மக்களை பீதியில் ஆழ்த்தியுள்ளது. கடந்த இரு மாதங்களில் மட்டும் அப்பகுதியில் இருந்து 11 மாடுகள் அந்த புலிக்கு இரையாகி இருக்கலாம் என நம்பப்படுகிறது.

ஆகக் கடைசியாக, கடந்த வாரம் இரு மாடுகளை காணவில்லை என 59 ஆடவர் ஒருவர் புகார் அளித்தார். 16 மாடுகளை அடைத்து வைக்கப்பட்டிருந்த பட்டிக்கு சென்று பார்த்த போது, அங்கு ஒரு மாட்டின் எலும்புக் கூடு காணப்பட்ட வேளை ; மற்றொரு மாட்டை காணவில்லை என அவர் குறிப்பிட்டார். தமது பட்டிக்கு அருகில் புலியின் கால் தடத்தை கண்டதாகவும் அவர் கூறியுள்ளார்.

இரவு நேரங்களில், அருகிலுள்ள செம்பனை மற்றும் இரப்பர் தோட்டங்களில் இருந்து புலியின் பயங்கர கர்ஜனையை கேட்ட வேளை ; மேய்சலுக்கு சென்ற தமது 26 மாடுகளில் நான்கு காணவில்லை என மற்றொரு கிராமவாசி கூறினார். அதனால், மரம் வெட்ட செல்ல மக்கள் அஞ்சுவதாகவும் கூறப்படுகிறது.

சமந்தப்பட்ட புலியை பிடிக்க, கிளந்தான் Perhilitan – தேசிய பூங்கா, வனவிலங்கு பாதுகாப்பு துறை, பொறியை வைத்துள்ளதாகவும் தெரிவிக்கப்பட்டது.

 Tags
11 cows believed to be devoured by tigers

upsetting residents


ஆசிரியரின்  ஹிஜாப்  புகாரை தொடர்ந்து இந்தோனேசியாவில் 14 மாணவிகளின்  தலையில் மொட்டை அடிக்கப்பட்டது

ஜகார்த்தா, ஆக 29 – பெண்களுக்கான hijab தலை முக்காடுகளை தவறாக அணிந்ததைத் தொடர்ந்து இந்தோனேசியாவில் முக்கிய தீவில் உள்ள பள்ளியைச் சேர்ந்த 14 மாணவிகளின் தலையில் மொட்டை அடிக்கப்பட்டதாக பள்ளியின் தலைமையாசிரியர் தெரிவித்தார். 270 மில்லியன் மக்களைக் கொண்ட இந்தோனேசிசியாவில் முஸ்லிம் பெண்களும் முஸ்லிம் அல்லாத பெண்களும் தலையில் முக்காடு அணிய வேண்டும் என்பது பல ஆண்டு காலமாக கட்டாயத்திற்கு உள்ளாகியுள்ளனர்.

கட்டாய உடை நெறிமுறைகளை பின்பற்றத் தவறினால் மாணவிகள் பள்ளிக்கு வருவதற்கு 2021 ஆம் ஆண்டு முதல் அங்கு தடை அமல்படுத்தப்பட்டுள்ளது.

கிழக்கு ஜாவாவிலுள்ள Lamongan நகரிலுள்ள அரசாங்கத்திற்கு சொந்தமான Junior உயர்நிலைப் பள்ளியில் கடந்த புதன்கிழமை 14 மாணவிகளின் தலையில் அடையாளம் தெரியாத ஆசிரியை மொட்டை அடித்துள்ளதாக அந்த பள்ளியின் தலைமையாசிரியர் Harto தெரிவித்தார்.

இந்த சம்பவத்திற்காக பள்ளி மன்னிப்பு கேட்டுக்கொள்வதோடு மாணவிகளுக்கு மொட்டை அடித்த ஆசிரியர் தற்காலிகமாக இடைநீக்கம் செய்யப்பட்டுள்ளார் என்றும் Harto கூறினார்.

 Tags
hair over teachers.s

hijab Complaint

indonesian School shaves 14 girls


648 கிலோ எடையுள்ள உலகின் மிகப்பெரிய மார்ஷ்மெல்லோ

மெக்சிகோ, ஜூலை 14 – மெக்சிகோவைச் சேர்ந்த பிரபல மிட்டாய் தயாரிப்பு நிறுவனம் உருவாக்கிய உலகின் மிகப்பெரிய மார்ஷ்மெல்லோ (Marshmallow) வகை மிட்டாய் கின்னஸ் சாதனை படைத்துள்ளது.

இந்த ஆண்டின் தொடக்கத்தில், டல்சஸ் மசாபன் டி லா ரோசா (Dulces Mazapán de la Rosa) என்ற மிட்டாய் நிறுவனம் 648.4 கிலோ எடையுள்ள மார்ஷ்மெல்லோவை உருவாக்கியது. இதன் மூலம், பிரம்மாண்டமான இந்த தயாரிப்பு உலகின் மிகப்பெரிய மார்ஷ்மெல்லோவாக கூறப்படுகிறது.

மார்ஷ்மெல்லோவை உருவாக்க 100 பேர் கொண்ட குழுவுக்கு மொத்தம் 53 மணிநேரம் தேவைப்பட்டதாம்.

மெக்சிகோவில் உள்ள ஜாலிஸ்கோ மாநிலத்தின் 200-வது ஆண்டு விழா கொண்டாட்டங்களின் ஒரு பகுதியாக சிறப்பு நிகழ்வில் இந்த மார்ஸ்மெல்லோ, வெளியிடப்பட்டது.

முன்னதாக, 2019ல் இங்கிலாந்தில் உள்ள பள்ளி ஒன்று, 93.1 கிலோ எடையுள்ள மார்ஷ்மெல்லோவை உருவாக்கி உலகின் மிகப்பெரிய மார்ஷ்மெல்லோ என்ற சாதனை படைத்திருந்தது.

 Tags
company creates world’s largest

marshmallow

Mexican candy


டாக்டர் அருஸ் பாலசிங்கத்திற்கு  அவதூறு இழப்பீடாக  ரி.ம 80,000  வழங்கும் உத்தரவை  மேல் முறையீடு  நீதிமன்றம்  நிலைநிறுத்தியது

கோலாலம்பூர், ஜூன் 27 – டாக்டர் அருஸ் பாலசிங்கத்தை (Arus Balasingam ) பேராசைக்காரர் என்று வர்ணித்ததன் மூலம் அவருக்கு டாக்டர் மார்சித்தா மன்சோர் ( Marsita Mansor ) அவதூறு ஏற்படுத்தியுள்ளதால் உயர்நீதிமன்றம் தெரிவித்த 80,000 ரிங்கிட் இழப்பீடை அவர் வழங்க வேண்டும் என்ற தீர்ப்பை மேல் முறையீடு நீதிமன்றம் நிலைநிறுத்தியது. உயர்நீதிமன்ற தீர்ப்புக்கு எதிராக டாக்டர் Marsita செய்திருந்த முறையீடை தள்ளுபடி செய்வதாக மேல் முறையீடு நீதிபதி நந்தகோபாலன் தீர்ப்பளித்தார். இந்த வழக்கில் உயர்நீதிமன்றம் வழங்கிய தீர்ப்பில் மேல்முறையீட்டு நீதிமன்றம் தலையிடுவதற்கான எந்தவொரு தவறையும் தாம் பார்க்கவில்லை என மூவர் கொண்ட அமர்வு நீதிபதிகள் குழுவுக்கு தலைமையேற்ற நீதிபதி நந்த பாலன் தீர்ப்பளித்தார். அதோடு டாக்டர் அருஸ் பாலசிங்கத்திற்கு செலவுத் தொகை 10,000 ரிங்கிட்டை வழங்கும்படியும் டாக்டர் Marsita வுக்கு மேல் முறையீட்டு நீதிமன்றம் உத்தரவிட்டது. 5 ஆண்டுகளுக்கு முன் Ampang Puteri புத்ரி நிபுணத்துவ மருத்துவமனையில் மயக்க மருந்து மருத்துவ நிபுணரான டாக்டர் அருஸ் பாலிசிங்கத்திற்கு எதிராக Tamak (பேரசைக்காரர்) என்ற வார்த்தையை டாக்டர் marsita பயன்படுத்தினார். இதனைத் தொடர்ந்து Marsita வுக்கு எதிராக டாக்டர் அருஸ் பாலசிங்கம் வழக்கு தொடுத்திருந்தார்.

2018 ஆம் ஆண்டு அக்டோபர் 18 ஆம் தேதி காலை 11.30 மணியளவில் Marsita நோயாளி ஒருவருக்கு அறுவை சிகிச்சை செய்யவேண்டியதாக திட்டமிடப்பட்டிருந்தது. அந்த நேரத்தில் அவர் வரவில்லை. இந்த வேளையில் தாம் வருவதற்கு முன்னதாக அந்த நோயாளிக்கு மயக்க மருந்தை செலுத்தும்படி டாக்டர் marsita கேட்டுக்கொண்டதால் அதனை டாக்டர் அருஸ் பாலசிங்கம் நிராகரித்தார். பிறகு தாதியர்களுக்கு முன் அறுவை சிகிச்சை அறையில் தம்மை பேரசைக்காரர் என திட்டியதால் டாக்டர் அருஸ் அங்கிருந்து வெளியேறினார். இது தொடர்பாக பாலசிங்கம் வழக்கு தொடுத்திருந்தார். உயர் நீதிமன்றத்தில் தமக்கு சாதமான தீர்ப்பை டாக்டர் அருஸ் பாலசிங்கம் பெற்றிருந்தார்.

 Tags
against RM 80.000 judgement

appeal

Doctor loses

for slander of colleague


தந்தையை கொலை செய்ததாக இந்திய ஆடவருக்கு எதிராக குற்றச்சாட்டு

போர்ட் டிக்சன், ஆகஸ்ட்டு 9 – நான்கு நாட்களுக்கு முன், சொந்த தந்தையை கொலை செய்ததாக, லோரி ஓட்டுனர் ஒருவருக்கு எதிராக இன்று மாஜிஸ்திரேட் நீதிமன்றத்தில் குற்றம்சாட்டப்பட்டது.

நீதிமன்றத்தில் தமக்கு எதிரான குற்றச்சாட்டு வாசிக்கப்பட்ட போது, 26 வயது பி.நிரூபன் எனும் அந்த ஆடவர், குற்றச்சாட்டு புரிவதை குறிக்கும் வகையில் தலையசைத்தார். எனினும், அவரிடமிருந்து வாக்குமூலம் எதுவும் பதிவுச் செய்யப்படவில்லை.

லுகூட், தாமான் டி’அம்பாங் கோத்தாவிலுள்ள, வீடொன்றில், ஆகஸ்ட்டு ஐந்தாம் தேதி, நள்ளிரவு மணி 12.20-பதிலிருந்து 1.10-க்கு இடைப்பட்ட நேரத்தில், 49 வயது கே.பரமசிவன் என்பவரை கொலை செய்ததாக அவர் குற்றச்சாட்டை எதிர்நோக்கியுள்ளார்.

குற்றம் நிரூபிக்கப்பட்டால், மரண தண்டனை அல்லது 30 ஆண்டுகளுக்கு குறையாத அதிகபட்சம் 40 ஆண்டுகள் வரையில் சிறைத் தண்டனையுடன், 12 பிரம்படிகளும் விதிக்கப்படலாம்.

இவ்வழக்கு விசாரணை செப்டம்பர் 12-ஆம் தேதி செவிமடுக்கப்படும்.

முன்னதாக, கடந்த சனிக்கிழமை, மதுப் போதையில் வீட்டில் அடாவடியாக நடந்து கொண்ட ஆடவன், மகன் தாக்கியதில் உயிரிழந்ததாக ஊடகங்களில் செய்தி வெளியிடப்பட்டிருந்தன.

அந்த கொலைக்கு காரணமான ஆடவர், பின்னர் சம்பவ இடத்திலேயே கைதுச் செய்யப்பட்டதை, போலீசார் உறுதிப்படுத்தி இருந்தனர்.

 Tags
didakwa bunuh bapa

Pemandu lori


இனி புக்கிட் ஜாலில் தேசிய விளையாட்டு அரங்கை பள்ளிகள் இலவசமாக பயன்படுத்தலாம் – ஹன்னா இயோ

கோலாலம்பூர், ஜூலை 26 – தேசிய காற்பந்து குழு, ஹரிமாவ் மலாயா குழுவின் சொந்த அரங்கமாகவும் மற்றும் கலை நிகழ்ச்சிகளுக்கான பிரபல இடமாகவும் திகழும் புக்கிட் ஜாலில் விளையாட்டரங்கம் இனி அக்டோர் மாதம் முதல் பள்ளிகளுக்கு

விளையாட்டு தினத்தை ஏற்பாடு செய்ய இலவசமாக வழங்கப்படவுள்ளது.

கோலாலம்பூர் விளையாட்டு மன்றத்தின் 25ஆம் ஆண்டு நிறைவு தினத்தை முன்னிட்டு அடுத்த இரண்டு ஆண்டுகளுக்கு தங்களது தேசிய விளையாட்டு தினத்திற்கு புக்கிட் ஜாலில் விளையட்டரங்கத்தை பள்ளிகள் இலவசமாக பயன்படுத்திக் கொள்வதற்கு மலேசிய விளையாட்டரங்கம் கழகம் அனுமதித்துள்ளதாக இளைஞர் விளையாட்டுத்துறை அமைச்சர் ஹன்னா இயோ தெரிவித்தார்.

விளையாட்டுத் துறை நடவடிக்கைகளை ஊக்குவிக்கும் நோக்கத்தில் மலேசிய விளையாட்டரங்கின் வசதிகளை பள்ளிகள் இலவசமாக பயன்படுத்திக்கொள்வதற்கு ஜூலை 17ம் தேதி இணக்கம் காணப்பட்டதாக அவர் கூறினார்.

மேலும் விளையாட்டுத்துறையை மேம்படுத்துவதற்கு பள்ளிககள் அடிப்படை மையமாக திகழ வேண்டும் என்ற நோக்கத்திலும் இதன்வழி இளம் விளையாட்டாளர்கள் மீது கவனம் செலுத்தப்படும் என்றும் ஹன்னா இயோ கூறினார் .

 Tags
for free

hannah yeoh

schools can host sports day events at Bukit Jalil National Stadium

Starting October


பெர்மாத்தாங் பள்ளியில் தீ விபத்து தொடக்கப் பள்ளி சேதம்

புக்கிட் மெர்தாஜாம், செப் 22 – பினாங்கில் புக்கிட் மெர்தாஜாமில் பெர்மாத்தாங் பாவோவில் நிகழ்ந்த தீவிபத்தில் தொடக்கப் பள்ளியின் ஒரு வரிசை கட்டிடம் சேதம் அடைந்தது. பெர்மாத்தாங் தோக் கந்து தொடக்கப் பள்ளியில் மூன்றாவது மாடியில் ஏற்பட்ட தீ விபத்தில் அங்குள்ள ஐந்து வகுப்பறைகள் பாதிக்கப்பட்டன.

மாலை ஆறு மணியளவில் இது குறித்து தகவல் கிடைத்தவுடன் உடனடியாக அங்கு தீயணைப்பு படை வீரர்கள் அனுப்பிவைக்கப்பட்டதாக மாநில தீயணைப்பு மற்றும் மீட்புக் குழுவின் பேச்சாளர் ஒருவர் தெரிவித்தார். அந்த பள்ளியின் மூன்றாவது மாடியிலுள்ள வகுப்பறைகளில் மூன்று முழுமையாக அழிந்துவிட்டதாகவும் இதர இரண்டு வகுப்பறைகளில் 40 விழுக்காடு சேதம் அடைந்துள்ளதாக தீயணைப்பு படையின் பேச்சாளர் கூறினார். அந்த தீ விபத்தில் எவரும் காயம் அடையவில்லை.

 Tags
damaged

Fire

Permatang Pauh

primary school


போலீஸ் வாகனத்தை பயன்படுத்தி பட்டாசுகளை கடத்திய போலீஸ் படை உறுப்பினர் கைது

கிளந்தான், மாசாங்கில், அரச மலேசிய போலீஸ் படை வாகனத்தை பயன்படுத்தி பட்டாசுகள் கடத்தப்பட்ட சம்பவம் தொடர்பில், போலீஸ் படை உறுப்பினர் ஒருவர் உட்பட இரு ஆடவர்கள் கைது செய்யப்பட்டனர்.

நேற்று மாலை மணி 7.45 வாக்கில், சந்தேகிக்கும் வகையில் பயணித்த, அரச மலேசிய போலீஸ் படைக்கு சொந்தமான Toyota Hilux ரக வாகனம் ஒன்றை பின் தொடர்ந்து சென்று அதனை சோதனையிட்ட அதிகாரிகள், அதிலிருந்த 25 ஆயிரம் ரிங்கிட் பெருமானமுள்ள பட்டாசுகளையும், மத்தாப்புகளையும் பறிமுதல் செய்தனர்.

சம்பவத்தின் போது, அந்த நான்கு சக்கர வாகனத்தில் இருந்த, போலீஸ் படை உறுப்பினரும், 35 வயது மதிக்கத்தக்க மெக்கானிக் ஒருவரும் கைது செய்யப்பட்டனர்.

விசாரணைக்கு உதவும் பொருட்டு, அவ்விருவரும் நான்கு நாட்களுக்கு தடுத்து வைக்கப்பட்டுள்ளனர்.

 Tags
A member

a police vehicle

firecrackers using

for smuggling

force was arrested

of the police


பழுதுபார்த்துக்  கொண்டிருந்த  கார் விழுந்து ஓட்டுனர்  நசுங்கி இறந்தார்

புத்ரா ஜெயா, பிப் 18 – புத்ரா ஜெயா, Precinct 5இல் குடியிருப்பு பகுதியிலுள்ள வாகன நிறுத்தும் பகுதியில் தமது காரை பழுதுபார்த்துக் கொண்டிருந்த கிரேப் ஓட்டுனர் ஒருவர் மீது அக்கார் விழுந்ததில் அவர் நசுங்கி இறந்தார். இயந்திர எண்ணெயை மாற்றிக்கொண்டும் தமது காருக்கான வலது முன்புற பிரேக்கை பொருத்திக் கொண்டிருந்தபோது கார் 29 வயதுடைய Mohamad Azim Mohamad Sanusi மீது விழுந்ததால் மரணம் அடைந்ததாக புத்ராஜெயா மாவட்ட போலீஸ் தலைவர் ACP Asmadi Abdul Aziz தெரிவித்தார். நேற்று மதியம் கடுமையாக காயத்திற்குள்ளான Mohamad Azim சம்பவம் நிகழ்ந்த இடத்திலேயே மரணம் அடைந்தார்

 Tags
in putrajaya

Man crushed

own car

to death

while repairing


தலைநகரில்  126 -வது நேதாஜி சுபாஷ் சந்திரபோஸ் பிறந்தநாள் நினைவு விழா

கோலாலம்பூர், ஜன 27 – தலைநகரில் நடைபெற்ற 126-வது நேதாஜி சுபாஷ் சந்திரபோஸ் பிறந்தநாள் நினைவு விழாவில், கலந்து கொண்டு டத்தோஸ்ரீ தெய்வீகன் சிறப்புரை ஆற்றினார்.

தமது உரையில், 74-வது ஆண்டு குடியரசு தின விழாவைக் கொண்டாடும் இந்திய மக்களுக்கும், இந்திய தூதர் ஸ்ரீ B.N Reddy -கும், துணைத் தூதர் சுபாஷினி, தூதரக அதிகாரி அம்ருதா அம்மையாருக்கும் அவர் வாழ்த்தினைத் தெரிவித்தார்.

மேலும், நேதாஜி அறவாரியத் தலைவர் திரு இராதாகிருஷ்ணன், செயலவயினர் டத்தோ குமரன், திரு பாலகிருஷ்ணன்; திரு ஜெயகுமார், முன்னாள் இந்திய தேசிய இராணுவ வீரர்கள் உயர்திரு நாராயணசாமி, லெப்டினன் சுந்தரம், தமிழ்ப் பள்ளி தலைமை ஆசிரியர், ஆசிரியைகள், தமிழ்ப்பள்ளி மாணவர்கள் அனைவருக்கும் அவர் வாழ்த்துகளை தெரிவித்துக் கொண்டார்.

இவ்வேளையில் தமதுரையில், நேதாஜியிடம் இருந்த தலைமைத்துவத் திறமையை, அறிவை, ஆற்றலை, தைரியத்தை மாணவர்கள் பெறவேண்டுமென தெய்வீகன் கூறினார்.

மேலும், நாட்டுக்காக போராடிய, தியாகம் செய்த சமூக அரசியல் தலைவர்களின் சரித்திரத்தை வாசிக்கும்படியும் அவர் மாணவர்களைக் கேட்டுக் கொண்டார்.

அத்துடன், மாணவர்களுக்கு பண உதவி வழங்கிய நேதாஜி அறவாரியத்திற்கு நன்றியும் பாராட்டும் கூறிய தெய்வீகன், துடுக்கான மாணவர்களைத் மிடுக்கானவர்களாக மாற்றுதல் நம் அனைவரின் கடமையாகுமெனவும் குறிப்பிட்டார்.

 Tags
126th

birth anniversary celebrations

Netaji Subhas Chandra Bose


கோலப் வீரர்  ராமையா  காலமானார்

கோலாலம்பூர், மார்ச் 6 – கோல்ப் விளையாட்டின் மூலம் மலேசியாவுக்கு பெருமையை தேடித்தந்த ராமையா இன்று காலமானார். கோல்ப் விளையாட்டில் மலேசியாவை உச்சத்திற்கு கொண்டுச் சென்ற பெருமை 13 முறை உலகக் கிண்ண கோல்ப் போட்டியில் கலந்துகொண்ட ராமையாவுக்கு உள்ளது. கோல்ப் பயிற்சியாளராகவும் பணியாற்றியுள்ள 67 வயதுடைய ராமையா நீண்ட நாட்கள் புற்றுநோயினால் போராடிய பின் இன்று காலை மணி 10.20 அளவில் செராஸ் Chenselor Tuanku Muhriz Ukm மருத்துவமனையில் இறந்தார். அவருக்கு மனைவி பத்மாவும் 14 வயது மகள் பாக்யலட்சுமியும் இருந்து வருகின்றனர். அவருக்கு முதுகெலும்பு புற்றுநோய் இருப்பதாக கடந்த மாதம் உறுதிப்படுத்தப்பட்டது. கோல்ப் விளையாட்டாளர்களுக்கு பந்தை எடுத்துக் கொடுக்கும் உதவியாளராக சேர்ந்து அந்த விளையாட்டின் நுணுக்கங்களை கற்று 14 வயதில் கோல்ப் விளையாடத் தொடங்கிய ராமையா தமது 18வயதில் தொழில் ரீதியிலான கோல்ப் விளையாட்டாளரானார். மலேசியாவில் பல இந்தியர்கள் கோல்ப் விளையாட்டுத் துறையில் ஈடுபடுவதற்கும் ராமையா முன்னோடியாக இருந்து வந்தார்.

 Tags
Farewell Ramayah

golf great for whom

the impossibles was everyday thing'


RM 800,000 மதிப்புள்ள கேபிள்களை திருடிய 18 பேர் குழு கைது

மலேசியா ஜூலை 25 – ஜோகூர் பாருவில் RM 800,000 ரிங்கிட் மதிப்புள்ள செம்பிலான தொலைத்தொடர்பு கேபிள்களை திருடிய ஒன்பது வெளிநாட்டவர்கள் உட்பட 18 நபர்களை போலீசார் கைது செய்துள்ளனர்.

இந்தாண்டு மே மாதம் முதல் செம்பு கேபிள்களை “ஜெங் கேபல் மாட் லீ”என்ற குழு திருடி வந்துள்ளது.

சாலையில் பழுது பார்ப்பதை போல நடித்து, ஒவ்வொரு முறையும் கேபிள்களை திருடி வந்துள்ளனர்.

இந்த நிலையில், கடந்த ஜூலை 18ஆம் தேதி செரி ஆலம் போலீசார் லாரி ஒன்றை நிறுத்தி விசாரித்த போது கேபிள் திருடர்கள் பிடிபட்டனர்.

கைதானவர்களிடம் தொடர்ந்து விசாரணை நடத்தப்பட்டு வருகிறது.

 Tags
000

18

arrest

JB cops

stealing cables

worth RM800


தஞ்சோங் மாலிமில் பெரு வெள்ளம் ; அடித்துச் செல்லப்பட்ட Hilux ஓட்டுனர் அதிஷ்டவசமாக உயிர் தப்பினார்

தஞ்சோங் மாலிம், அக்டோபர் 17 – பேராக், தஞ்சோங் மாலிம், தெராதாக் ஆற்றில் ஏற்பட்ட திடீர் பெரு வெள்ளத்தில் அடித்துச் செல்லப்பட்ட Hilux நான்கு சக்கர வாகன ஓட்டுனர் ஒருவர் பாதுகாப்பாக மீட்கப்பட்டார்.

கடந்த சனிக்கிழமை இரவு, அந்த ஓட்டுனர் ஆற்றை கடக்க முயன்ற போது அச்சம்பவம் நிகழ்ந்தது.

திடீரென பெருக்கெடுத்து ஓடிய பெரு வெள்ளத்தில், Hilux வாகனம் அடித்துச் செல்லப்பட்ட வேளை ; வாகனத்திலிருந்து வெளியேற முடியாமல் ஓட்டுனர் அதில் சிக்கித் தவித்தார்.

எனினும், சிலாங்கூர், ஷா ஆலாம் சான்கு சக்கர வாகன கிளப்பைச் சேர்ந்தவர்கள் சிலர், அந்த ஓட்டுனருக்கு உதவ முன் வந்ததோடு, அவரை பாதுகாப்பாக மீட்டதாக கூறப்படுகிறது.

அவ்விபத்தில் உயிருடற் சேதம் எதுவும் ஏற்படவில்லை. பெரு வெள்ளத்தில் Hilux வாகனம் முற்றாக சேதமடைந்ததாக கூறப்படுகிறது.

 Tags
di Tanjung Malim

dihanyutkan

kepala air

Pemandu Hilux

terperangkap


சம்மன்கள் மூலம் வசூலான தொகை 9 விழுக்காடு அதிகரிப்பு

கோலாலம்பூர், செப் 26 – இவ்வாண்டு சம்மன்கள் மூலம் அதுவும் வாகனம் ஓட்டும்போது கைதொலைபேசியை பயன்படுத்திய குற்றங்களுக்காக வழங்கப்பட்ட குற்றப் பதிவுகளுக்காக திரட்டப்பட்ட அபாரதாதத் தொகை 9 மடங்கு அதிகரித்துள்ளது. இவ்வாண்டு ஜனவரி முதல் ஆகஸ்டு மாதம் வரை 302.4 மில்லியன் ரிங்கிட் அபராத தொகையை போலீசார் திரட்டியுள்ளனர். மொத்தம் 19 லட்சத்து 13,840 குற்றப்பதிவுகளின் மூலம் அந்த அபாராதத் தொகை திரட்டப்பட்டதாக புக்கிட் அமான் போக்குவரத்து விசாரணை மற்றும் அமல்லாக்கப் பிரிவின் இயக்குனர் மேட் காசிம் கரீம் தெரிவித்தார். அந்த தொகையில் 169.2 மில்லியன் ரிங்கிட் ‘MyBayar Saman’ செயலி மூலம் வசூல் செய்யப்பட்டதாக அவர் கூறினார்.

 Tags
9 Fold increase

half from moblle app

in Summons collection


பெண் மருத்துவரிடம் ஆபாசமாக பேசிய மேலாளர் ; இதுவரை நடவடிக்கை எடுக்காததால்  கணவர் கோபம்

கோலாலம்பூர், பிப் 28 – வேலை இடத்தில் பெண் மருத்துவரிடம் ஆபாசமாக பேசி பாலியல் தொல்லை கொடுத்த, மருத்துவமனையின் இயக்குநர் மீது, இதுவரை எந்தவொரு நடவடிக்கையும் எடுக்கப்படாமல் இருப்பது குறித்து, பாதிக்கப்பட்ட மருத்துவரின் கணவர் சினத்தை வெளிப்படுத்தி இருக்கின்றார்.

பாதிக்கப்பட்ட அந்த பெண் மருத்துவர் சம்பந்தப்பட்ட மருத்துவமனையின் துணை இயக்குநராகவும் உள்ளார்.

பிறர் முன்னிலையிலும், கூட்டங்களின் போதும், பெண்களின் உள்ளாடைகள் குறித்து அந்த இயக்குநர் ஆபாசமாக பேசியிருப்பதாக , ஜோன் ( John) என தன்னை அடையாளப்படுத்திக் கொண்ட அந்த பெண் மருத்துவரின் கணவர் கூறியுள்ளார்.

அந்த இயக்குநரின் பாலியல் தொல்லையால் மன உளைச்சலுக்கு ஆளாகி தனது மனைவி 20 கிலோ வரை எடை குறைந்திருப்பதாகவும் அவர் குறிப்பிட்டார்.

இதனிடையே, புகாரின் அடிப்படையில் இரு முறை விசாரணைகள் நடத்தப்பட்டதாகவும், ஆனால் விசாரணையின் முடிவு குறித்து இதுவரை தெரிவிக்கப்படாமல் இருப்பதாகவும் அவர் கூறினார்.

இவ்வேளையில், பிரதமர் துறை உட்பட , சுகாதார அமைச்சின் உயர் அதிகாரிகளுக்கு தொலைப்பேசி வாயிலாக அழைத்து பேசியும் , மின்னஞ்சல்கள் அனுப்பியும் எந்தவொரு பயனுமில்லை என ஜோன் தனது மதவேதனையை வெளிப்படுத்தியிருக்கின்றார்.

 Tags
made lewd remarks

says furious husband

Senior doctor’s boss


2 மாணவர்களின் கண்ணியத்தை சீர்குலைத்த குற்றச்சாட்டு; மறுத்து விசாரணை கோரினார் முன்னாள் Dodgeball பயிற்றுனர்

பெட்டாலிங் ஜெயா, அக்டோபர் 6 – ஆண் மாணவரிடம் தகாத குறையில் ஆபாசமாக நடந்து கொண்டதாக் நம்பப்படும், தேசிய பள்ளி ஒன்றின் முன்னாள் டோட்ஜ்பால் பயிற்றுனர் ஒருவருக்கு எதிராக இன்று பெட்டாலிங் ஜெயா மாஜிஸ்திரேட் நீதிமன்றத்தில் இரு குற்றச்சாட்டுகள் சுமத்தப்பட்டன.

எனினும், 53 வயது தேரன்ஸ் ஈ சூன் லீ எனும் அந்த பயிற்றுனர், தமக்கு எதிரான அந்த குற்றச்சாட்டுகளை மறுத்து விசாரணை கோரினார்.

12 வயது மாணவர் ஒருவரின் ஆணுறுப்பை அசைத்ததோடு, பாதிக்கப்பட்டவரின் பிட்டத்தில் குச்சியால் குத்தி அவரது கண்ணியத்தை சூன் லீ சீர்குலைத்ததாக குற்றச்சாட்டை எதிர்நோக்கியுள்ளார்.

அதே குற்றத்தை சூன் லீ மற்றொரு ஆண் மாணவரிடமும் புரிந்ததாக தெரிவிக்கப்பட்டது.

2022-ஆம் ஆண்டு நவம்பர் தொடங்கி டிசம்பர் வரையிலான காலகட்டத்தில், பிற்பகல் மணி இரண்டுக்கும், 2.30-க்கும் இடைப்பட்ட நேரத்தில், பள்ளி மண்டபவத்தில், சூன் லீ அக்குற்றங்களை புரிந்ததாகவும் தெரிவிக்கப்பட்டது.

குற்றம் நிரூபிக்கப்பட்டால், ஐந்தாண்டுகள் வரையிலான சிறைத் தண்டனை அல்லது அபராதம் அல்லது இரண்டுமே விதிக்கப்படலாம்.

மூவாயிரத்து 500 ரிங்கிட் உத்தரவாதத் தொகையில் சூன் லீயை இன்று விடுவிக்க நீதிமன்றம் இன்று அனுமதி வழங்கிய வேளை; இவ்வழக்கு விசாரணை நவம்பர் 29-ஆம் தேதி செவிமடுக்கப்படும்.

முன்னதாக, ஜூன் 26-ஆம் தேதி, மாணவர்களிடம் ஆபாசமாக நடந்து கொண்ட அந்த முன்னாள் பயிற்றுனர் குறித்து, சம்பந்தப்பட்ட பள்ளியின் தலைமையாசிரியர் போலீஸ் புகார் செய்திருந்தார் என்பது குறிப்பிடத்தக்கது.


9/11 தாக்குதலில் பாதிக்கப்பட்ட ஆயிரத்துக்கும் அதிகமானோர் இன்னும் அடையாளம் காணப்படவில்லை

நியூ யார்க், செப்டம்பர் 12 – அமெரிக்காவில், 9/11 தீவிரவாதத் தாக்குதல் மேற்கொள்ளப்பட்டு 22 ஆண்டுகள் நிறைவடைந்துள்ள வேளை ; அதில் கொல்லப்பட்ட ஆயிரத்துக்கும் அதிகமானோரை இன்னும் அடையாளம் காண முடியவில்லை எனும் அதிர்ச்சி தகவல் வெளியிடப்பட்டுள்ளது.

ஒட்டு மொத்த உலக மக்களையும் உலுக்கிய அந்த கொடூர தாக்குதலையும், அதில் பாதிக்கப்பட்டவர்களையும் நினைவுக்கூரும் நிகழ்ச்சி, நியூ யோர்க், மன்ஹாட்டனிலுள்ள, அருங்காட்சியகம் நினைவகத்தில் நேற்று நடைபெற்றது.

2001-ஆம் ஆண்டு, செப்டம்பர் 11-ஆம் தேதி மேற்கொள்ளப்பட்ட அந்த தாக்குதலில், ஈராயிரத்து 977 பேர் கொல்லப்பட்டனர்.

சில நாட்களுக்கு முன், அந்த தாக்குதலில் கொல்லப்பட்ட, ஆண் ஒருவர், பெண் ஒருவர் என இருவரின் அடையாளங்கள் அறிவிக்கப்பட்டன.

எனினும், குடும்பத்தார் கோரிக்கைக்கு இணங்க, அவர்களின் பெயர்கள் வெளியிடப்படவில்லை.

அவ்விருவரும், 2001-ஆம் ஆண்டு தொடங்கி இதுவரை அடையாளம் காணப்பட்ட 1,648 மற்றும் 1,649-வது நபர்கள் ஆவர்.

ஆனால், அந்த தாக்குதலில் கொல்லப்பட்ட எஞ்சிய ஆயிரத்து 104 பேர் அல்லது 40 விழுக்காட்டினர் இன்னும் அடையாளம் காணப்படவில்லை.

அதே சமயம், 9/11 தாக்குதலில் போது கொல்லப்பட்டவர்களின் எண்ணிக்கையும், அதனால் ஏற்பட்ட உடல்நலக் குறைவால் பின்னர் உயிரிழந்தவர்களின் எண்ணிக்கையும் ஒரே அளவில் பதிவாகியுள்ளதாகவும் கூறப்படுகிறது.

குறிப்பாக, கிரவுண்ட் ஜீரோவில், தாக்குதலுக்கு இலக்காகி கோபுரம் இடிந்து விழுந்த போது, 343 தீயணைப்பு மீட்புப் படை வீரர்கள் கொல்லப்பட்ட வேளை ; அதற்கு அடுத்தடுத்த ஆண்டுகளில், கிரவுண்ட் ஜீரோ நச்சு காற்றால் பாதிக்கப்பட்டு புற்றுநோய்க்கு இலக்காகி உயிரிழந்த தீயணைப்பு மீட்புப் படை வீரர்களின் எண்ணிக்கை 341-ராக பதிவானது குறிப்பிடத்தக்கது.

 Tags
gagal dikenal pasti

Lebih 1000 mangsa

serangan 9/11


தேர்தல்  பிரச்சாரக்  கூட்டங்களில்  அபரிதமான ஆதரவு  வெற்றிக்கான அறிகுறியை  காட்டுகிறது  முஹிடின் யாசின்  கூறிகிறார்

கோலாலம்பூர், ஜூன் 26 – சிலாங்கூர், கிளந்தான் மற்றும் இதர இடங்களில் நடைபெறும் தேர்தல் தொடர்பான கூட்டங்களில் பெரிக்காத்தான் நேசனலுக்கு கூடும் மக்கள் கூட்டங்களின் ஆதரவை பார்க்கையில் அந்த கூட்டணியின் வெற்றிக்கான அறிகுறி தெரிவதாக டான்ஸ்ரீ முஹிடின் யாசின் தெரிவித்தார். பெரிக்காத்தான் நேசனலுக்கு தேர்லின்போது கிடைக்கும் ஆதரவு கூட்டரசு அரசாங்கம் மீதான வாக்கெடுப்பு அல்லது கருத்துக் கணிப்பாக பார்க்க வேண்டும் என்றும் அந்த கூட்டணியின் தலைவருமான முஹிடின் கூறினார். ஆறு மாநில தேர்தலில் ஒன்றுமை அரசாங்கத்திற்கு ஏற்படும் பாதிப்பு தொடர்பில் கருத்து தெரிவித்த பெரிக்காத்தான் நேசனலில் மற்றொரு தலைவராக முஹிடின் விளங்குகிறார். சிலாங்கூர் மாநில தேர்தலில் பெரிக்காத்தான் நேனசல் அரசாங்கத்தை கைப்பற்றினால் அன்வாரின் வீழ்ச்சி தொடங்கிவிடும் என நேற்று சிலாங்கூர் பெரிக்காத்தான் நேசனல் தலைவர் அஸ்மின் அலி (Azmin Ali ) தெரிவித்திருந்தார்.

 Tags
at PN Election

Coalition gains : Muhyiddin

events

Huge turnout

is an early sign